
Išlikęs 


Man dvidešimt ketveri 
išlikau gyvas 
vedamas į skerdynes. 


Tai tik tušti ir vienprasmiai vardai: 
žmogus ir žvėris 

meilė ir neapykanta 

priešas ir draugas 

tamsa ir šviesa. 


Žmogus nužudomas kaip ir žvėris 
mačiau: 

vežimus sukapotų žmonių 

kurie nebus išganyti. 


Visos sąvokos tėra žodžiai: 
dora ir nusikaltimas 

tiesa ir melas 

grožis ir bjaurastis 

narsa ir bailumas. 


Dora ir nusikaltimas vienodo svorio 
mačiau: 

žmogų kuris buvo 

piktadarys ir teisuolis kartu 


Ieškau mokytojo ir meistro 

tegu sugrąžina man regėjimą klausą ir kalbą 
te darsyk pavadina daiktus ir sąvokas 

tegu atskiria šviesą nuo tamsos. 


Man dvidešimt ketveri 
išlikau gyvas 
vedamas į skerdynes. 

Kaštonas 


Liūdniausia yra išvažiuoti 
iš namų rudens rytą 
kai niekas nepranašauja greito sugrįžimo 


Kaštonas priešais namą pasodintas tėvo 
auga mūsų akyse 


motina mažytė 
gali ją nešioti ant rankų 


lentynoje stiklainiai 

kuriuose uogienės 

kaip deivės saldžiomis lūpomis 
saugo amžinos jaunystės 

skonį 


kareivėliai stalčiaus kampe 
iki pasaulio pabaigos liks alaviniai 


o visagalis Dievas maišęs 
kartėlį su saldybe 

kabo ant sienos bejėgis 
ir prastai nutapytas 


Vaikystė kaip nusitrynęs atvaizdas 
ant skambios 
auksinės monetos. 


Sugrįžimas 


Staiga prasivers langas 
ir motina man šūktels 
laikas namo 


prasiskirs siena 
įžengsiu dangun purvinais batais 


sėsiu prie stalo ir stačiokiškai 
atsakinėsiu į klausimus 


nieko man nėra palikit 
ramybėj. Taip ir sėdžiu 
susiėmęs galvą. Kaip jiems 
papasakoti apie tą ilgą 

ir klaidų kelią. 


Čia danguje motinos virbalais 
mezga žalius šalikėlius 


zvimbia musės 


tėvas snūduriuoja priekrosny 
po šešių dienų darbo. 


Ne — juk niekaip negaliu jiems 
pasakyti kad žmogus žmogui 
kimba į gerklę. 

Jeigu kas išvystų... 


Jeigu kas išvystų mano motiną 
baltoje palatoje melsvu chalatu 
virpančią 

medėjančią 

sustingusia šypsena 

ir blyškiomis dantenomis 


Tikėjo prieš penkiasdešimt metų 
o dabar verkia ir šnabžda: 
„nežinau... nežinau“ 


jos veidas lyg didžiulė drumsta ašara 
geltonas rankas sukryžiuoja kaip išgąsdinta 
mergaitė 

o lūpos tamsiai mėlynos 


jeigu kas išvystų mano motiną 
užpjudytą žvėrelį 
išverstaakį 


tas 


ak norėčiau nešioti ją prie širdies 
ir lepinti saldumynais. 


Kasytė 


Kai jau visos moterys 

iš transporto buvo nuskustos 
keturi darbininkai 

liepų šluotomis 

subraukė plaukus į kupetą 


Po švariu stiklu 

stirkso dujų kamerose uždusintų 
moterų plaukai 

tuose plaukuose smeigtukai 

ir kaulinės šukos 


Nežaidžia juose šviesa 
nedraiko jų vėjas 
nelyti ranka 

nei lietus nei lūpos 


Didelėse skryniose 

sausų plaukų gumulai 
uždusintųjų 

ir pilka kasytė 

pelės uodegėlė su kaspinu 
už tokios tampo mokykloje 
bjaurūs berniūkščiai. 


Muziejus, Osvencimas, 1948 


Berniukų žudynės 


Vaikai šaukė: „Mamyte! 
Aš gi buvau geras! 
Tamsu! Tamsu!“ 


Matote juos Eina į dugną 
matote mažas pėdas 
nuėjo į dugną Ar matot 
tuos mažų kojyčių 
pėdsakus aplinkui 


Jų kišenės pilnos 
virvučių ir akmenėlių 
ir mažų vielinių arkliukų 


Erdvi lyguma uždara 
tarsi geometrinė figūra 
tr juodo dūmo medis 
statmenas 

negyvas medis 

be žvaigždės viršūnėje. 


Muziejus, Osvencimas, 1948 

Sena valstietė eina pajūriu 


Eina pajūriu 
balta švaria skarele 


banga bėga link jos 

jauna ir triukšminga lyg pieva 
per kurią ji skubėjo 

į pasimatymą 


Sena valstietė 
eina pajūriu 


dar likęs nuovargis 

ir virpulys 

dar pilna kelionės 
šurmulio 

dirbtinių šviesų 
karštligiškų judesių 
dūmų virš staliukų 
naktinio tvaiko 
uždarytose kupė 

šaltų megafono komandų 
drebančiuose peronuose 


Atvažiavo čia švintant 


Sidabrinėse kopose 

tarp aštrių žolių 

rausvoje šviesoje 

virpčiojo nepažįstamos gėlės 


Eina 

smėlyje palikdama kojos pėdsaką 
Pirma 

moteris iš to priekalnių kaimo 
eina pajūriu 


banga nusineša pėdsaką 
smėlyje palikdama 
kriaukles 
perlamutriniais viduriais 
jūržoles 

pūvančius stiebus 
užgesusius 

gintaro lašus 


Eina 

pajūriu 

lenkias 

rieškutėmis pasemia vandens 
panardina veidą 

jaučia ant lūpų jūrą 

kaip ašarą 


X*kk 


Balta skarele 
surišta pasmakrėj 
su batais per petį 
— taip vaikšto į turgų miestan 
taupydama puspadžių odą — 
eina 


Tiek metų ėjo 

per žemę ir vandenį 

per gruodą krušą 

per lietų ir saulę 
akmenis ir žolę 

per debesis ir žemę 
vartus su skydais 

per akmenines bažnyčias 

pusę amžiaus ėjo 

iki didžiulės jūros 

kol ją į krantą išmetė 

naujoji 

darbininkų ir valstiečių valdžia 


Jūra žengia į dangų 
danguje vandeny 
klykauja kiras 

baltas kvatoklis 
mažas lopšys bangose 


Sena valstietė 
eina pajūriu 
pakelia kriauklę 
klausos 
nusišypso 
dangui jūrai 
sau 


Tokia kriauklė gulėjo 
ant komodos 

vidur popierinių gėlių 
tarp šventų paveikslėlių 
ir krištolinio rutulio 
kuriame amžinai krito 
dangiškas sniegas 
Vyresnieji sakydavo 
kriauklėj uždaryta jūra 
ir akys vaikų spindėjo 


kkk 


Jaunuoliai kurie tarp riaumojančių bangų 
mėtė ir gaudė raudoną kamuolį 

matė seną moterį 

su balta skarele ant galvos 


Buvo prisimerkusi 
jos veidas 

žvilgėjo saulėje 
kaip gėlė po lietaus 


Kalbėjo didžiulė jūra 


Tai ne jūra kalbėjo nebylė 
tai senos moters akys prasimerkė 
suvirpėjo lūpos 


1952 

Gyvenimo vidury 


Pasauliui pasibaigus 

po mirties 

atsidūriau gyvenimo vidury 
pradėjau nuo savęs 

kūriau gyvenimą 

žmones žvėris kraštovaizdžius 


čia stalas sakiau 

čia stalas 

ant stalo duona ir peilis 
peiliu raikoma duona 
duoną valgo žmonės 


žmogų reikia mylėti 
mokiausi dieną naktį 
ką reikia mylėti 
atsakydavau žmogų 


čia langas sakiau 

čia langas 

už lango sodas 

sode matau obelaitę 
obelaitė žydi 

žiedai nubyra 
užsimezga vaisius 
sunoksta 


mano tėvas nuskina obuolį 
tas žmogus kuris skina obuolį 
yra mano tėvas 

sėdėjau ant namo slenksčio 
ta senutė kuri 

tempia už virvės ožką 
reikalingesnė 

ir vertingesnė 

už septynis pasaulio stebuklus 
tas kuris mano ar jaučia 

kad ji nereikalinga 

yra žudikas 


čia Žmogus 
čia medis čia duona 


žmonės valgo kad gyventų 
kartojau sau 

Žmogaus gyvenimas vertingas 
Žmogaus gyvenimas svarus 
gyvenimo vertė 

viršija vertę visų daiktų 


kuriuos sukūrė žmogus 
žmogus yra didelis turtas 
kartojau užsispyręs 

čia vanduo sakiau 
glosčiau bangas 

ir kalbėjaus su upe 
vandenie sakiau 

gerasis vandenie 

čia aš 


žmogus kalbėjos su vandeniu 
kalbėjos su mėnuliu 

su gėlėmis lietumi 

kalbėjos su žeme 

su paukščiais 

su dangumi 


tylėjo dangus 

tylėjo žemė 

jeigu pasigirdo balsas 
sklindantis 

nuo žemės vandens ir dangaus 
ten būta kito žmogaus balso 


1955 


24 | 25 


Pomirtinė reabilitacija 


Mirusieji prisimena 
mūsų abejingumą 
mirusieji prisimena 
mūsų tylėjimą 
mirusieji prisimena 
mūsų žodžius 


Mirusieji mato mūsų burnas 
išsišiepusias ligi ausų 
mirusieji mato kaip trinasi 
mūsų kūnai 

mirusieji girdi 

kaip malam liežuviais 


Mirusieji skaito mūsų knygas 
klausos mūsų kalbų 

sakytų kadaise 

mirusieji studijuoja referatus 
dalyvauja diskusijose 

kurios jau seniai pasibaigė 
mirusieji regi mūsų rankas 
pasirengusias ploti 


Mirusieji regi skanduojančius stadionus 
chorus ansamblius 


visi gyvieji kalti 


kalti maži vaikai 
teikę puokštes gėlių 
kalti įsimylėjėliai 
kalti 


tie kurie pabėgo yra kalti 
ir tie kurie liko 

tie kurie sakė taip 

ir tie kurie sakė ne 

tie kurie nieko nesakė 


Mirusieji skaičiuoja gyvuosius 
mirusieji mūsų nereabilituos 

Formos 


Tos formos kadaise taip puikiai išmiklintos 
paklusnios visad pasirengusios priglausti 
negyvą poezijos materiją 

išgąsdintos ugnies ir kraujo kvapo 
prasilaužė ir išsilakstė 


jos metasi ant savo kūrėjo 

plėšo jį ir velka 

ilgomis gatvėmis 

kuriomis jau seniai pražygiavo 
visi orkestrai mokyklos procesijos 


dar gyva alsuojanti mėsa 
persunkta kraujo 

štai maistas 

toms tobuloms formoms 


taip glaudžiai apspinta grobį 
kad net tyla neprasimuša 


išorėn 


1956 gruodis 


Žaliarožė 


(m 


„raudoną rožę žaliai išsiuvinėjau“ 


Didmiesčiai 

auga 

tirštai apgyvendinti 

vėl tuštėja 

potvynis 

ir atoslūgis 

žmonių minios 

taip arti šalia [ 
vienas prie kito 

kad matos irimas 

iš žodžių nuotrupų 

čia ir ten 

išmėtytų 

galima įsivaizduoti jų esmę 

tačiau tik spiečiuje | 

be motinėlės 

vis vienišiau gyvename M 
atstumas nuo žmogaus iki „ — 
didėja po neonų šviesomis 

perpildytuose miestuose 

trindamiesi vienas į kitą iki kraujo 

gyvename tarsi saloje 

kur vos kelios būtybės 

liekame su saujele artimiausių 

bet ir jie išeina 

kiekvienas savuoju keliu 

pasiima 

dulkių siurblius prastus paveikslus 

moteris vaikus 

automobilius šaldytuvus 


tam tikrą žinių bagažą 

pelenus pseudonimus 
kažkokius estetikos likučius 
tikėjimo 

kažką panašaus į dievą 

kažką panašaus į meilę 

dar kiti 

pasitraukia į savo olas 
mėsgalius įsikandę 

silpnesni lieka 

baruose prie staliukų 

dar silpnesni 

remiasi į žodžių šešėlius 

tik tie žodžiai tokie permatomi 
kad prasimuša pro juos mirtis 
niekas 

išeiname 

delsdami užsidarę 

ir nieks neprisipažįsta išeinantis 
geriau nekelti sumaišties 

juk visi gyvena per amžius 
pamenate 

buvome atviri 

didžiausios priespaudos laikais 
svetima kančia ir svetimas džiaugsmas 
lengvai į mus įsiskverbdavo 
jūsų gyvenimas bėgo prie manęs 
iš visų pusių 

dabar mus dengia šarvai 

tik per įtrūkius 

veiduose 

pasimatome 


Yra manyje 
kažkas yra 
Ne negaliu 

kažkas yra manyje 
kažkas ko nebuvo 

ir dabar auga 

ne neauga 

pakyla iki gerklės Ne 
pakyla yra nejudrus 
pripildo mane Ne 
tikrai nežinau 

gerai kad pamirštu 
bet kas tai yra 
kalbėk kaip žmogus 
ar tai meilė 

ne tai ne baimė 

ar tai neapykanta 
mintis apie tuštumą 
Ne tai ne mintis 

tai jau beveik visur 
gal sėlina link tavęs 
gal atvirai artėja 

gal tyli gal gražbyliauja 
gal tik iš tolo šaukia 
o taip dar toli 

taip taip 

dar labai toli 

tiesa pasakyk man 
kad dar toli 

bet kas sakyk kas 
tai jau manyje 

čia ir čia 

ir ten 

tačiau to nebuvo manyje 
žinau kad nebuvo 
žinau kad nebuvo 

o dabar jau tavyje 
kyla iki gerklės 
nejauti nieko 

sakyk man greitai 
koks jis tavyje 
juodas ar baltas 

ar jis aklas ar saulė 


nebylys ar šaukia 

nieko nesakai 

pasakyk man kad dar toli 

Ne 

sakai kad pabėgsi 

nieko nesakai 

sakyk 

negali kalbėti 

ne nebijau nes niekad 

jo nemačiau 

galbūt persikelkime kitur 

gerai tuojau pat 

į kitą vietą 

pamatysi kad viskas 

bus gerai Ne 

sakai kad nėra kitos 

vietos kad neįmanoma persikelti 
nieko nesakai 

atsakau kad niekas yra mumyse 


1959-1960 

Širdžiai 


Esu matęs 
profesionalų virėją 
įkiša ranką 

į gerklę 

toliau trachėja 
grūda ją iki pat 
avies 

vidurių 

ten vikriai 
užgriebia širdį 
pirštais sugniaužia 
išplėšia širdį 

vienu trūkiu 


taip 
jo būta profesionalo () 


[Mongolija], 1959 


T— 
NY [/ 


Nusimetę naštą 


Atėjo pas jus 
ir tarė 


jūs nesat atsakingi 

nei už pasaulį nei už pasaulio pabaigą 
nuo jūsų pečių numesta našta 

būkite kaip paukščiai ir vaikai 

žaiskit 


ir žaidžia jie 
pamiršta 


kad šiuolaikinė poezija 
tai kova už kvėpavimą 


1959 

Etin Arcadia ego 


„Und wie man sagt, dass einer, dem ein Gespenst 
erschienen, nicht wieder froh wird, so konnte man 
umgekehrt von ihm sagen, das er nie ganz 
unglūcklich werden konnte, weil er sich immer 
wieder nach Neapel dachte.“ 


Goethe 


1. SIELŲ KELIONĖ 


Buvo vidurdienis 
gatvėje be pavadinimo 


Jį ištiko saulės smūgis 


ėjo ištuštėjusia gatve 

pakilęs vėjas 

nešiojo šiukšles popiergalius 
šiugždėjo šlamėjo 

odos žmonių nuorūkos 
pietietiškų vaisių odelės 
pūva aksominės 

lūpos prasiveria 

afišų dantys gražūs balti 


pasipila žmonės 


didžiulis namas greta jo 

kitas didžiulis namas 

skėčio šešėly raudonas staliukas 
prie balto staliuko miega kilnojas 
didelis pilvas nukirsta galva 
parimusia tarp rankų 


po koja įkaitusi plytelė 


sulėkė prie jo berniūkščiai 
angeliukai spalvotais dryžiais 
ratukai trikampiai palmės 
cherubinas rubino spalvos lūpomis 
purvinomis ausimis 


sulėkė prie jo 

vieni čiumpa jo lagaminą 
kiti iš jų atima 

bruka jam delnan lapelius 
miesto planą bilietėlius 


korteles su viešbučių pavadinimais 


eina greta jo eina iš paskos 
eina pirm jo 

kartoja pavadinimus 
šūkauja rankom skėtrioja 
keldami balsą 

glaudžia rankas ir skečia 
vyras baltais marškiniais 
persižegnojo 


vienas po kito paliko jį delbė akis 
baltakiavo dainavo 

liko už jo du admirolai 

ir karalienės pažas 


tai buvo neprilygstamas teatras 
liko už jo 
Stazione Centrale Napoli 


tyla 

jis stabtelėjo medžio šešėly 
ne čia nebuvo medžio 
stabtelėjo 

sunkvežimio šešėly 

šešėlis nuvažiavo 

Jį ištiko saulės smūgis 


gatvė tuštėjo 

šluostėsi delnu veidą 
šluostėsi rankas nosine 
nosinė kvepėjo 
apelsino žievelėmis 

ėjo tiesiai 

priėjo kažkokią aikštę 


aikštėje stovėjo paminklas 
kitas gulėjo ant suolo 

su laikraščiu ant veido 
kitas paminklas 
spalvotomis kojinėmis 
batai pakišti po suolu 
nežinomo didvyrio galva 
ant pjedestalo aptekusi 
pilkšvom paukščių išmatom 
buvo su kardu ir pentinais 
tas trečias po paminklu 
lesinęs balandžius 
neturėjo kardo 

vienas jo batas buvo 
storapadė 

kanopa 


gatvės susiliedavo 

ir akimirksniu vėl išsiskirdavo 
sustojo kaip įbestas klausinėjo kelio 
rodė jam daugybę gatvių 

rodė jam kryptį 

žmonės šypsojos skubėjo 
skubėjo buvo malonūs 

dvi merginos 

dviem liežuviais laižė 

ledų kauburėlius šiltais 
liežuviais laižė baltus ir rožinius 
ledus 


kybojo kekės citrinų 

standžiais lakuotais lapais 

gulėjo bananai riesti 

išberti juodomis dėmėmis 

rusvos figos 

rožiniai melionai mėnuliai 

tik vanduo ir šviesa po begemoto oda 
kauliukų voros jų burnose 

šalia tos galvos gulėjo kita galva 
galva ant galvos ir galva prie galvos 
galvų piramidė kilo 

į išblyškusį dangų 


aklos kokosų galvos 

apžėlusios rudais plaukais 

perskeltos seilėtais baltais viduriais 
akmeninio indo užgesusio ugnikalnio 
dantytas kraštas 

tamsus kalnas virš skaidrios įlankos 
išjudėjo ir žengė prie jo 

žengė jam prie kojų 

įlanka įtempė lanką 

jis nekrustelėjo 


ten buvo tas namas 
tame name buvo tas trečios kategorijos 
pensionas 

užkėlė jį liftas 

grotos iš geležinių šakų 
žila moteris 

lydi jį koridoriumi 
praveria duris šypsos 
rodo dvi lovas 
sustumtas šalia 

palieka jam raktą 
šypsos išeina 


langinės užvertos 
šviesos dryžiai virpa 

dvi lovos veidrody jis žiūri į 

savo veidą veidrody prisimerkia 

lempa ant lubų 

veidrodžiuos lempos ir veidai 

ant nikelio virbų spalvoti 

rankšluosčiai veidrodis virš praustuvės 
stalčiuje laikraščiai svečio 

išvykusio šiandien 

prieš valandą plaukų segtukas 

čia būta moters 


srovė 

vandens drungno vandens 
vėstančio vandens garsiai 
kliokia jo ištiestais 

delnais pasuka raktą 


spintoje sūpuojas pakabos 
svetimu žmogumi kvepiančioj 
spintoj žvangčioja pakabos 
likusios be suknelių 

mediniai metaliniai pečiai 


atsigulė užmerkė akis 

guli užsiklojęs balta paklode 
mintys trupa 

trūkinėja siūlas jį saistantis 
trūkinėja siūlas rišantis 

vaizdus ir žodžius 

nežinai ką su manimi daryti 
palauk tik išsikrausiu daiktus 
užsimerk noriu persirengti 

negali užsimerkti 

kas per kvaili juokai 

atvežiau laišką nuo Franeko sako ji 
kas yra ananasas tu esi ananasas 
sakei kad ir mane pasiimsi kartu 
o išvažiavai taip netikėtai 

sėdžiu toj skylėj apkaltoj lentomis 
ir pati nežinau ar dar gyva 


ką aš matau ką jūs čia veikiat 
ar seniai kaip ilgam 

kas girdėti Varšuvoje 

aha tai stipendija 

kažkodėl pasirodė 

kad slapstėtės nuo mūsų 
tarp tų marmurinių skulptūrų 
nuostabūs paveikslai 


esame Venecijoje kartu 
negaliu tuo patikėti 
pabučiuokit mane 

jūs lenkas 

išgerkime 

esu vienas šiame pasaulyje 


pabunda išsigandęs 


šis kambarys kuriame name 
šis namas kuriame mieste 
šis atspindys kuriame veidrodyje 
šis miestas 

ar jis vis dar ten 

už sienos 

kalbas su savimi 

kur yra Neapolis 

čia tas Neapolis 

toks tas Neapolis 

turėk savo Neapolį 
pamatyti Neapolį ir numirti 
kaip čia karšta 

kaip dega jo pėdos 

kūnas šunta 

tame baltame patale 
žiūrėk Neapolis 

pro langus matos stogai 

ir sienos ir langai sienose 

ir plokšti stogai danguje 
žydrėjanti 

balkšva dangaus skarda 

žlega ir ūžia motorai 

ką jie ten daro 

gręžia skylę kiaurai žemę 

kiaurai šį namą 

o jeigu šio miesto nėra už sienos 
jeigu jo ten nėra 

yra tik karštis dykynėje 

riksmai dvistančios Žuvys 

mašinos grąžtai draskantys 
betono kevalą įtrūkiai 

riksmai dainos žodžiai pernelyg daug žodžių 
barokinės žodžių bažnyčios 
dulkės šiugždantys popieriai 
ojeigu jo ten nėra 

tik sūkurys nešantis debesį 
šurmulio įkaitintas iki baltumo 
sprogstantis ir gęstantis rutulys 
stiklinis būrėjos rutulys 

o viduj tas kretinas gremėzdiška galva 
prie uždarytos katedros 

iš tos galvos varva seilės 
gaudžiantis varpas kybo voratinkly 
tai miestas krinta 


pabudo išsigandęs 
veidrodyje buvo naktis 


uždarė paskui save duris 


virš gatvės dunksojo juodas dangus 
danguje žvaigždės 
susiraizgę neonai 
paminklas buvo tamsus 
visos mašinos 

važiavo Į jį 

riedėjo aplinkui 

aplinkui nežinomą didvyrį 
pneumatiniai kūjai ir grąžtai 
ardė betono kevalą 

plyna aikštė 


spjaudėsi švytinčiom dulkėm 
pelenais lava 

neonų šviesos tekėjo 
statmenomis dangaus sienomis 
šviesos klanuose gulėjo moterys 
juodos ir blizgios lyg ruoniai 
storos didžiaakės raudonos 
švytinčios raudonos ir sidabrinės 
plaukė dideliais pilvais 

per švelnų šilką 

kareivį už rankos vedasi liliputė 
veidu kaip rojaus obuoliukas 
atsikerta draugėms 
stoviniuojančioms po žibintais 
juodos šilkinės išsipūtusios 
balionai ant virvučių 

krinta žvaigždės 

žvaigždės praviromis lūpomis 


muzikinę dėžutę apsupa jaunimas 
muzikinė dėžutė verkia virpa 
muzikinė dėžutė juokias ir dainuoja 
muzikinė dėžutė sklidina 
muzikos ir balsų 

sielos keliauja 

jaunus kūnus palieka 

kraustos į muzikines dėžutes 
tos sielos nekaltos 

kad nepažįsta nuodėmės 
nepažįsta atgailos 

automatai nekalti 

automatai nepažįsta nuodėmės 
automatai nebus pasmerkti 
automatai gali sugesti 

klajoja sielos lietuje 

palieka jaunus kūnus 

kraustos į žvaigždžių kūnus 
didžiulėse afišose 

visa tai tik rojaus dekoracijos 
pragaro dekoracijos 

bažnyčia dar atidaryta 

altoriai apšviesti 

altoriuje po stiklu guli palaimintasis 
skeletas liturginiais apdarais 

kaulai su pirštinaitėm ir batais 
kaulai su violetinėm kojinėm 
paauksuotas veidas 

prie klauptų aukų dėžutės 

prieš altorius dėžutės 

įeinant išeinant dėžutės 

švento Antano duonai 

Dievo tarno beatifikacijai 

Kūdikėlio žvakėms 

Jėzaus Širdies lemputei 

didžiulė senovinė spyna 

užrašas ant kepenų spalvos sienos 
SS Messe per Ie Anime del Purgatorio 


kūnai yra išganyti 

kūnai priklauso žvėrių pasauliui 
kūnai nekalti 

siela rado prieglobstį 

Banco di Santo Spirito 

o apleisti kūnai 

klaidžioja didžiuliame mieste 
po dangaus giedravalkiu 

po juodu dangumi 

po saulės citrina 

kūnai visad nekalti 

o sielos kaskart mažesnės 

jau tokios mažos kad dvi sielos 
telpa ant liežuvio galo 

tai uosto mergšei 

nemesk į ją akmens 

tai Ieva išvaryta iš rojaus 
išvaryta iš XVI amžiaus gobeleno 
La creazione di Eva 

juk abu buvo nuogi 

tačiau nesigėdijo 

ir pastatė prie malonumų sodo 


cherubiną ir liepsna švytruojantį kalaviją 
saugoti kelią prie gyvybės medžio 


„gyvename epochos pabaigoje 


muzikantas žūsta panašiai kaip žuvo poetas“ 


Žuvęs poetas mąsto 
moteris yra kaip gėlė 
mesk į šalį 

tą gražų 

seną palyginimą 

gėlė kuri juokias 

gėlė kuri bijo 

gėlė su gėle plaukuose 
gėlė kuri parsiduoda 
gėlė kuri ateina ir išeina 
moteris yra kaip moteris 
gėlė yra kaip gėlė 

žodis tapo kūnu 

kūnas užpildo naktį 

nuo vieno kranto iki kito 
naktis neturi krantų 
moteris yra kaip gėlė 
mesk į šalį 

tą gražų 

seną palyginimą 


elektros šviesoje 

riešutinės kokosų 

galvos 

plaukuotos aklų beždžionių galvos 
maži bananai nulupta žieve 

citrinų spalvos citrinos juodais lapeliais 
šviesos kibirkštis klaidžioja stiklu 
nikeliu sulčių taurėmis 

ledo luitai ant ledo prasižiojusios austrės 
šviesos kibirkštis citrinos skiltelėje 
šviesa grimzta lede 

grimzta be atvangos 

žmonės moka pinigus tiesia delnus 
deda į tinkliukus į laikraščius 

žuvytes lyg atlenktus peiliukus 
tamsmėlius tunus rievėtus it medžiai 
miegančios medūzos galvą aštuonkojo čiuptuvus 
skrandžiai tįso ant ledo 

ant žalių lapų 

kaip ėriukų dvėsenos 

skaisčiai raudonos kepenys 

Širdys ir liežuviai 

ir keisčiausios žuvys 

galvomis lyg raudoni kūjai 

lyg žydri ežiai 

plokšti tarsi lėkštės 

auksine oda 

kibirkštys juodi ikrai 

elektros šviesoje 

paukščiukai kiek paukščiukų 

kiek paukščiukų ant vielos 

kuri persmeigia jų nutilusias gerklytes 
ir styro Iš pravirų snapelių 


Jau vidurnaktis metas sugrįžti 
reaktyvinis lėktuvas skrodžia dangų virš įlankos 
praeina anglės 

angeliškos šviesos plaukais 

baltakaklės jos juokiasi 

balandžiai saldžiai įmigo 

prie didvyrio kojų 

šviesos citrinos ritinėjasi jūra 

jūreivis stovi rankos kišenėse 

uosto „Žuvėdros“ kūnas 

toks liūdnas lovoj 

smulkutis lyg būtų vaiko 

geltonas pergamentas juodomis akimis 
ant šventyklos laiptų 

miega moteris su savo mažaisiais 
užklojo juos laikraščiu 

akligatvyje po lempučių 

girlianda Jėzaus širdis perverta kardu 
muzikantas uždarė smuiką 

į dėklą 


prisėdo prie staliuko 
kelneriai lanksto staltieses 
bures 


virš įlankos žvaigždės ir palmės 
rytoj saulė išsprogs 
virš miesto 


rytoj paradas 


2. BLOCCO PER NOTE 


Naktis Albergo Fiore 
NAPOLI 
peržvelgiu užrašus 


Esamasis laikas 

yra tobulas praeities 
žudikas 

žiauriausias nes nesusijęs 
su savo auka 

Vienos oro uostas 
lankytojas šypsos dešrelėms 
das ist schūn sako dešrelėms 
japonas susibėrė į delną 
pastiles kaip ryžių grūdelius 
barzdotas indas 
nugrimzdęs į meditaciją 
eina prošal 


Vatikano muziejuje 

Sobieskis prie Vienos 

gidas aiškina žiloms amerikietėms 
kad čia lenkų karalius kad tai jis 
sumušė turkus prie Vienos 

ir išlaisvino Austrijos sostinę 
Įėjimas į kupolą 

Eingang zur Kuppel 

Ingresso alla Cupola 

gidai paskubom kopuliuoja 

su grožiu turistų akivaizdoje 
šitaip užgimsta 
nuobodžiaujantys monstrai 
išsišiepusios žirafos 

traukia batus 

nuo maudžiančių kojų 


Vakar sutikau pažįstamą 

iš Varšuvos 

tai buvo gražu kaip 
„atsitiktinis siuvimo mašinos 
ir skėčio susitikimas 

ant skrodimo stalo“ 


ta pieta ta pieta ta pieta 

Pieta di Michel Angelo 

ar ta pieta ta pieta ta pieta 

yra originalas iš tikro marmuro 
savaime suprantama 

Kolossal fantastisch er fliegt 
čia apie Dievą Tėvą 

Siksto koplyčioje 


Kažkas atėjo 

kažkas mane pertraukė 
pamečiau giją 

Romoje 

Siksto koplyčioje 

toks judėjimas šurmulys didesnis 
nei geležinkelio stotyje 

stebisi Michelangelo 

Paskutinis teismas 

ar čia grožis 

nežinau kaip apsakyti 

tą šoką 

turėjau pailsinti galvą ant suolo atkaltės 


Siksto kolpyčioj 
regėjau neregį 
laikė jį už rankos 


jo Žmona leva 

jo akis 

aiškino jam pašnibždom 
Paskutinis teismas 
Pasaulio sukūrimas 
Adomo sukūrimas 
Išvarymas iš Rojaus 

Jis atlošė galvą 


balsai krito 
jam — į tamson paimtas 
akis 


o aš daugiaakis daugiaausis 
atviras į visas puses 

rijau balsus ir spalvas 
moterys 

ant laktų 

dėjo grožio kiaušinius 

nuo triukšmo 

plyšo galva 


gegužės 21 dieną 12 val. 

buvau Karakalos termose 
atsiprašau už tokį chaosą 

bet pasaulis radosi iš chaoso 
tegu ir visa tai kuriasi iš judrios 
maišaties 

negi manei 

kad grįšiu visiškai pasikeitęs 
nereikia apsimetinėti 


kiek grožio tenka 

vieno žmogaus galvai 

žemės rutulyje 

kiek tiesos vienai galvai 

mėsa virškina mėsą 

šiuolaikinės civilizacijos krizė 

jau tęsias taip ilgai 

tačiau įtariu kad nėra jokios krizės 
esu mėsėdis 

norėtumėt kojos ar krūtinėlės 

ar atnešti totorių kepsnį 

esame tvirtovė 

užsisakau totorių kepsnį totorių antplūdžius 
riterystės žiedas nudžiūvo 

ar aštriau norėtumėt 

taip noriu totorių kepsnio 

Et in Arcadia ego 

jūs irgi apsimetat Don Kichotu 

tie malūnai be sparnų 

tik paprastos išvietės 

prašom prieiti arčiau 

jūs mane už liežuvio gaudot 

kiek mėsos kiek tiesos 

tenka vienai galvai 

nusiritančiai 

klausė manęs naktį 

jūsų paskutinis noras 

kažkas atsakė už mane 

taurė šampano 

nusisuko į sieną ir numirė 
„Palyginti su istoriniais 

politinio ar karinio pobūdžio įvykiais 
visa kita atrodo neverta dėmesio... 
— sako F. M....— 

Laukiamajam gali skaityti 

nebent tiktai laikraščius“ 


Parašyti veikalą 


apie tapatybę 
naujojoje poezijoje 


tikrovė 

yra pilna 

tikrovės 

pro tikrovės įtrūkius 

gali prasiskverbti vaizduotė 
„Taigi kartais vaizduotė mus suklaidina 

ir mes griebiamės 

daiktų panašumo vietoj pačių daiktų 

kaip būdinga miegantiems ir pamišėliams“ 


Nepalikti nė vienos vietos 
nė vieno balto lopo 
vaizduotei 


Dailininkas S. D. 

per spaudos konferenciją 

žengia iš milžiniško kiaušinio 
arba pasirodo su fraku 
nukabinėtu aštuoniasdešimt aštuoniomis 
taurelėmis kiekviena jų pilna 
mėtų likerio 

vienoje plūduriuoja negyva musė 
manęs tai nestebina 

mačiau visko 

tačiau grįžkime prie mano kelionės po Italiją 
„gegužės 21 dieną 12 valandą 
buvau Karakalos termose 

saulė 

sutirpdė mane ir išsunkė 

saulė man ant galvos 

virš manęs danguje 

tįso plytų mamutai 

palei sienas žydi aguonos 

sienos dainuoja 

kregždžių lizdai 

rudas katinas 

stebeilijas turkio akim 

žolėse raudonos aguonos 

po basom kojom šalti 

glotnūs akmenukai pavėsy 
kėdžių eilės kaip teatre 

kolonos pilioriai kapiteliai 

iš gipso ir faneros 

čia naktimis vyksta vaidinimai 
praskrido didžiulis lėktuvas 
katinas nubėgo savo keliu 

vėl praėjo tos moterys 

mačiau jas katakombose 
Catacombe di S. Callisto 
katakombose buvo visai linksma 

švento Kaliksto restoranas 
priešais 

kainos didelės vieta gera 

ta moteris juoda suknia 
kaip žaltys 

iš amerikietiškos ar angliškos odos 
užtrauktukas išilgai stuburo 
žaltys surakintas kabe 
norėčiau pamatyti kaip keičia odą 
kelneriai tarsi kopūstinukai 
skraidžioja apie stalą 
išskleidę sparnus 

juodais taškeliais 

po pietų vėl galima nusileist 
į katakombas 

tačiau ko 

nuotaika giedra 

kam tie kankiniai 

po žeme trūksta saulės 

ar man išsilupti akį 

jau visą valandą gundančią 
bet čia to įstabaus roplio 
kaltė 

piešiu žuvį ant stalo 

bet ji bus ko gero 

pagonė aišku kad ne žuvis 
praeina pro šalį 

puokštė penkių juslių 

šią akimirką jų turiu šimtą 
visi dirgikliai bado mane 
tikri buliai 

kelneriai su raudonomis servetėlėmis 
laksto aplinkui 

kemša mane skaičiais 
apsilaistau vynu 

virš manęs saulėje 

karo jų liežuviai 

seilėm aptekę 


1960 metų birželio 22 dieną 
išlipau Venecijos 

geležinkelio stotyje 
„In Venedig kennt mich vielleicht 
nur ein Mensch, und der wird 

mir nicht gleich begegnen“ 

čia žvaigždė 

buvo mano būstas 

žvaigždė virš juodo kanalo 

naktį pravėriau langą 

aukso žvaigždė trečios kategorijos 
lijo lietus 

toks mano viešbučio pavadinimas 


Notturno sul Canal Grande 


popieriniame maišely plaukiu 

ne tokiu solidžiu kanalu 

pro langą vietoj šviesų ir serpantinų 
purptelėjo šiukšlės 

skrenda krinta plaukia 

čia niekas nedainuoja 

šviesų nedaug kvapai ne tokie prašmatnūs 
vakar verkiau 

buvo taip gražu 

o gal juokiausi 

mano šmėklos miegojo 

Torčele mačiau gražų pragarą 

ant bazilikos sienų 

pirkau du jūros arkliukus 

kvepia druska ir dumbliais 

jie neša laimę 

taigi esu laimingas 


Šventojo Morkaus bazilika 

mergina apsigaubia pečius 
ir galvą juodu nėriniu 

ta kita su džinsais 

stovi sargybinio pasmerkta 
prie šventyklos vartų 

nešvarus indas 
šėtono išdaigos 
gundomai aptemptos 
raudonos kelnės 


Venecija liepsnoja 

lietus Tintoretto auksas 

lietus žaluma 

Tintoretto vidurnaktis 

miega balandžiai ir balti orkestrai 
liepsnoja Lido sala ir mane pasiekia 
neono šakų traškesys 

atvėsusiame smėlyje 

Įspaudai kūnų 

kurių čia seniai nebėra 

didžiulės lėlės pabaisų galvomis 
juokiasi be garso lig ausų išsišiepusios 
ir mergelė per graži man 

mažo šiaurės miestelio gyventojui 
joja apžergus ichtiozaurą 

Mano krašto iškasenų mažos juodos 
galvos gipsu aplipusios vypso nežmoniškai 


3. PARADAS 


Albergo Fiore 

pažadino mane šeimininkas 
labą rytą pone 

esu Kowalczykas 

po karo užsilikau Neapolyje 
generolas man sako 

(tai buvo prieš karą Lodzėje) 
seržante išgerkit su mumis 
esu tarnyboje pone generole 
aš jus kviečiu sako generolas 


šiandien pas mus paradas 
ar eisit pasižiūrėti 
taip šiandien stebėsiu paradą 


rytoj Pompėjai ir Vezuvijus 
dėkui pone Kowalczykai 


Rieda mašinos 

mašinose sėdi kareiviai 
sėdi vienas prie kito 
šalmais plieniniais sėdi eilėmis 
saulėje blyksi ginklai 
mašina po mašinos rieda 
visos vienodos 

sėdi vienodi kareiviai 
vienodose mašinose 

veidų nematyti 

mašina po mašinos 
variklių gausmas balti ratai 
kažkas visa tai prisuko 
viskas juda be trikdžių 


tanko bokštelis pravertas 

vėliava plaikstosi vėjy 

tankai sunkūs didžiuliai 

patrankų vamzdžiai tamsūs ir tylūs 
blyksi radijo antenos 

tankai darda vienas po kito 
šarvuočiai 

dygliuoti kulkosvaidžiais 

ir automatiniais pabūklais 
danguje helikopteris švyti 
šarvuočiai ir tankai 

daro nedidelį lankstą 

jiems iš paskos rieda raudoni 
sunkvežimiai vienas po kito 

visi gerai prisukti 

paskui pasirodo pontonai ir vilkikai 
džiūgauja vaikai ir merginos 

net ir rimti Žmonės 

pragarus perėję 

o toliau gražūs kareiviai 

lengvai bėga gražūs kareiviai 
vėjyje plunksnos plazda 

juodos baltos raudonos 

bėga plunksnos skrenda kareiviai 
kažkas prisuko mašinas ir žmones 
paradas tęsias 

nutvieksta saulės virš žydros įlankos 
bėga žavi spalvota armija 

lekia juodos plunksnos 

groja orkestrai ir šoka kareiviai 
juk niekas čia nežudys 

tas kareivis tanke 

gražus kaip angelas 

niekada nesudegs 

miestas nuo kalvos žengia į dangų 
danguje Pompėjų raudonis 

švyti kaip atviras plautis 

virš skaidrios įlankos 


„Der Neapolitaner 

glaubt im Besitz des Paradieses zu sein 
und hat von den nėrdlichen Lindern 
einen sehr traurigen Begriff; 
Sempre neve, case di legno, 
gran ignoranza... 

Immer Schnee, hėlzerne Hauser, 
grosse Unwissenheit...“ 

Papasakok man apie 
kelionę po Italiją 


Nesigėdiju 
verkiau tame krašte 


grožis kliudė mane 


vėl buvau vaikas 
to krašto įsčiose 
verkiau 
nesigėdiju 


Bandžiau sugrįžti į rojų 


1960-1961 

Didaktinis pasakojimas 


Mieczystawui Porębskiui 
I. KANTRYBĖS MOKSLAS 


Kinų siena 

prisiliečiau prie jos abiejų rankų pirštais 
to peizažo centras yra paukščio giesmė 
to miesto centras yra moters šypsena 
peizažas suyra 

miestas atšoka kaip mėsa nuo kaulo 
lieka šypsena 

kinų siena 

ropščiausi ant jos 

tarsi ant miegančio dievo nugaros 
mačiau ją savomis akimis 

be pradžios ir be pabaigos 


būta laikų kai moterys gimdė belaisvius 
sukaustytus nuo galvos iki kojų 

gimdė spąstus pelėms 

jūra yra 

didžiulės nukritusios dangaus grandinės 


prisimenu tą sieną 

nuo pat ryto lyja 

lyja taip ilgai 

kad susimąstau apie kinų sieną 

apie užgesusios dinastijos stuburą 

apie Budos šypseną 

Budą mažosios Ču-Lin akimis 

jos kasytės buvo supintos žaliais kaspinėliais 


mačiau sieną Iš apačios 
priminė poeto gyvenimą 


priminė valdininko gyvenimą 

ir kartu nepriminė nieko 

mačiau ją dar sykį iš paukščio skrydžio 
pro lėktuvo 

langą 

ta siena nedalijo 

nieko negynė driekėsi 

būta laikų kai moterys gimdė mažus 
ir didelius kalėjimus 

narvelius kuriuose plakė širdys 

jūra didžiulės žvangančios grandinės 
meta į krantą lavonus 

rausvais kulnais 


ta siena kaip parodomoji pamoka 
žmonėms be vaizduotės 

apie tai kas yra tikrovės 

vaizduotė 


Kai manęs paklausė 

kokia ta siena 
šypsodamasis atsakiau 
ilga nemačiau nei pradžios 
nei pabaigos 

ir tada pridūriau labai ilga 


II. SAPNAI 


Sapnai mano banalūs 

mano bespalvis kaimynas paduoda man ryšulį 
suvyniotą į laikraštį perrištą virvute 

ilgai tą virvutę atrišinėjam 

vėliau valgome sultinį su makaronais 

ir kalbamės apie orą 

vilkime jau kiek panešiotais drabužiais 

mano sapnai tikroviški 

tik sykį pažįstama moteris 

emė virsti mano glėby 

buvo mėlynakis šviesiaplaukis 
lūpos putlokos 

vienijo mus neapykanta 

įslydo man į glėbį 

tikrovėje buvo tapęs slaptu žvalgu 
ir mirė regis sulaukęs nuosprendžio 
beveik visi mano sapnai 
sukonstruoti pagal tradicinės 
dramaturgijos principus 


Šnekuosi su Andrzejumi W. 


vadinas šnekuosi su savim 
nesjis tragiškai mirė 

ta maža duobutė veide 
kelias į požemį 

atsivėrė trečią dieną 


aklas kurmi 
ta auksinė juosta pro dūmus yra Venecija 
apniukęs dangus rausvas Palazzo Ducale koralas 


Andrzejau ar nori sušilti 
statei naktimis pilį ant ledo 
kraujo likę ant pirštų 
atskridai čia pusdieniui 
papasakosiu tau 

apie xxx Biennale di Venezia 


Moto Luce Rumore 

futuristai 1912 metai 

įsivaizdavo esą judėjimo demonai 
didelio miesto pragare 
Automobile e Rumore 

jų automobiliai rodomi 

Musėe du Cinėma 

sukelia juoko salves 

jų lėktuvas atrodo 

tarsi kopėčios sukryžmintos su angelu 
Parole in Liberta 1915 metai 


Marinetti Balla Boccioni 

Cavalli Correnti Mattoli 

Guerre Belle Lėger Lourdbimbim 

Mort aux Bosches traac craac croc tatatata 
1919 metai Esplosione Simultaneita 

verdi tam tumb isonzo 

paak piing 


toliau 

dadamax ernst 

von minimax dada max 

selbst konstruierte maschinen 
fūr fruchtlose bestaubung 
weiblicher saugnapfe zu beginn 
der wechseljahre u. dergl. fruchtlose 
verrichtungen 

šitaip 

žaisdami keliavo 

į] meno istoriją 


Johanas Huizinga knygoje „Homo ludens“ rašo 
žaidžiantis vaikas nėra infantilus 


Belgijos Karalystės paviljonas 

užrašas 

EENDRACHT MAAKT MACHT 

ant ketinių moters sėdmenų 

išlietų realistine maniera saulės blyksnis 

ta dama iš XIX amžiaus pabaigos 

Kongas tada regis buvo asmeninė Karaliaus 
nuosavybė 

pasirodo prižiūrėtojai pilkomis uniformomis 
saugo paveikslus 

iš sodų atsklinda paukščio čiulbesys 
pirmoje salėje negrų skulptūros 
suporuotos su pseudoklasikinėmis išeinu 
kitoje salėje Landuytas 

išvemia ant drobės vidurius 

embrionai kiaušiniai kiaušidės kraujas 
navikai ryja audinius 

prižiūrėtojai nuobodžiauja 
dešimtą valandą išeinu 
realistinius ketinės 

moters sėdmenis 
— kiekvieną jų skruostą parodytą 
atskirai galėtum suvokt 

kaip abstrakčią skulptūrą — 
bučiuoja saulė 

EENDRACHT MAAKT MACHT 


mano širdžiai artimas 

didmiesčio šiukšlynas 

šiukšlynų poetas yra arčiau tiesos 
negu debesų poetas 

šiukšlynai pilni gyvybės 

pilni netikėtumų 


klausi Andrzejau apie xxx Biennale 


mačiau ten organizuotus 

Burri šiukšlynus 

suplyšę maišai skudurai 

moters garderobas raišteliai popierius 
Burri 

koncentracijos stovykloje alkanas 
dėliojo iš šiukšlių 

naują pasaulį 

tarp tų Mirčių ir šiukšlių 

sukūrė grožį 

davė šansą naujai visumai 

Burri 

darsyk prisimenu jo pasaulėvaizdžio elementus 
dideli sulopyti maišai juodame fone 
tinklai ir Burri gyvenimas 

įvairaus didumo skylės sumazgytos virvutėm 
ir siūlais Burri penkios juslės 

purvinų marškinių skiautės 

chalatai maišai gipsas 

pašukinė drobė 

Į kurią kažkas valėsi teptuką ir rankas 


žalvarinė lentelė užrašas 

Gift. of. G. David Thompson 1957 

Toliau Burri navikų schemos evoliucija 

senos spintos durys išneštos iš gaisro 

faneros lakštai pajuodę lentgaliai storai nukloti 
baltomis paukščių išmatomis Burri žemė 

kitas darbas raudoname fone suplėšyta paklodė 
moteriška nosinaitė 

viskas užlieta raudoniu Burri alkis ir liepsnos 
drūta mergina vilkinti nertiniu smagiai juokiasi 
apžiūrinėdama Burri šiukšles 

kitas kūrinys iš geležies gabalų Burri tyla ir rūdys 
Toliau kabo nejudrūs beveik jau gražūs 

Romiti Spazzapan Sadun 

Music premia Unesco Consagra 

Poverelli Leoncillo Vedova Dorazio 

Corpora Fabri Afro Lardera 


III. PRADŽIA 
Baigias kažkokia epocha 


prasideda 

nauja epocha ir menininkai kartais pajunta 
pareigą 

sukurti kūrinį vertą 

mūsų didžiųjų 

nepaprastųjų laikų 

tuo tarpu pasirodo 

kad kažkokia epocha jau pasibaigė 
kita prasidėjo 

vieni tai pastebėjo kiti 
nepastebėjo 


taigi daro šį ir tą 
ir taip toliau 
baigiantis vienai epochai 
ir prasidedant kitai 

ne tik menininkai 
kažkas pasibaigė 
niekas nenori prasidėti 
galbūt jau prasidėjo 


1957 metais buvau dviejų įvykių liudytojas 
Paryžius pavasaris 

Mondriano parodoje 

realistinis medis mirdamas 

palengva virto abstrakcija 

šitaip pasiūlyta 

nauja linkmė 

bet tai jau seni laikai 


laikraščiuose pasirodė nuotraukos 

su šimpanze Betse 

tapančia tašistinius paveikslus 
laikraščiai teigia beždžionę parduodant 
paveikslus itin sėkmingai 

vieno jų kaina pasiekė 

350 tūkstančių frankų 

regis tapytojai protestuoja 

visa istorija vyksta Amerikoje 


įdomu 
kodėl džiūgauja žurnalistai 
ir dėl ko protestuoja dailininkai 


Das Spiel mit den Mėglichkeiten 


IV. SUSITIKIMAS SU FRANCISZEKU 


Saugiu ir nuobodžiu užsiėmimu 
tapo poezija 

dabar darbuojuos 

prie eilėraščio 
„Susitikimas Šv. Morkaus aikštėje“ 


Šv. Morkaus aikštėje 

sutikau Franeką 

gėdijosi kelnių išduobtais keliais 

buvo alkanas plinkantis apsimetinėjo angelu 
norėjo pasislėpti tarp balandžių 

pasikėlė švarko apykaklę 

ar čia tikrai Franekas 

tikrai Tadziau 


tada klausia manęs gryniausia italų kalba 
ne iš šio pasaulio 

a che ora pare il piroscafo per Capri 
Franekai ar neatpažįsti manęs 
Tadziau ką čia veiki 

Franekai esi angelas 

Tadziau prisiekiu Dievu 

niekaip neatmazgau 

turiu laikraštin susisukęs duonos 
indelį taukų 

tik tų virvučių negaliu atrišti 
Franekai ko taip kamuojies 

vargsti su tomis mintimis 

negaliu atmazgyti tų sakinių 

turiu viską dar sykį perrašyti 

švariai 

palauk manęs 


V. TEISĖS IR PAREIGOS 


Seniau nežinau kada 

seniau maniau kad turiu teisę pareigą 
šaukti ant artojo 

žiūrėk žiūrėk kelme klausyk 

krinta Ikaras 

skęsta Ikaras svajonės sūnus 

mesk arklą 

mesk žemę 

atsi merk 

ten Ikaras 

skęsta 

arba tas piemuo 

atsukęs nugarą dramai 
sparnams saulei skrydžiui 
nesėkmei 


sakiau žabaliai 


Tačiau dabar kada dabar nežinau 
žinau kad artojas turi arti žemę 
piemuo ganyti bandą 

Ikaro nuotykis ne jų nuotykis 
taip ir turi baigtis 

Ir nėra čia jokio 

sukrėtimo 

kai gražus laivas plaukia toliau 
iki jam skirto uosto 


1962 


Iš biografijos 


gimimo metai 
gimimo vieta 
Radomskas 1921 


taip 

ant šio popiergalio 

iš sūnaus mokyklinio sąsiuvinio 
telpa visa mano biografija 

dar liko šiek tiek vietos 

liko kelios baltos dėmės 


išbraukiau tik du sakinius 
o vieną prirašiau 

vėliau pridursiu 

dar porą žodžių 


klausi apie svarbiausius 
mano gyvenimo 
įvykius datas 

paklausk apie juos kitų 


mano biografija baigės 


jau keletą sykių 
kartais geriau kartais blogiau 


1965 


Juokas 


Narvelis taip ilgai buvo uždarytas 
kad jame išsirito paukštis 


paukštis taip ilgai tylėjo 
kad surūdijęs tyloje 
narvelis atsidarė 


tyla taip ilgai tęsės 
kad už juodų virbų 
pratrūko juokas 


Pirmasis pasislėpęs 


pirmasis medis 


nepamenu 

nei pavadinimo 
nei kraštovaizdžio 
kur jis augo 


nepamenu 
pažinau 

tą medį akimis 

ar ausimis 

gal tai buvo šlamesys 
gal kvapas ar spalva 


gal pasirodė 
saulėje 
gal sningant 


pirmasis žvėris 
nepamenu 
jo balso jo šilumos 


jo pavidalo 


visi žvėrys 
turi vardus 
tik tas pirmasis 


yra pasislėpęs 
nežinomas 


1965 


Durys 


Tamsiame kambary 
ant stalo stovi 
raudono vyno taurė 


pro praviras duris 

matau vaikystės kraštovaizdį 
virtuvę ir žydrą arbatinuką 
Jėzaus širdį karūnuotą dygliais 
permatomą motinos šešėlį 


giedantį gaidį 
tylos apsupty 


pirmąją nuodėmę 
baltą seklikę žaliame 
vaisiuje jis minkštas 
kartokas 


pirmą velnią rausvą 
judantį pusračiais 
po šilkine suknele 
su žirniukais 


apšviestame kraštovaizdyje 
prasiveria 

trečios durys 

o užjų per miglą 

gilumoje 

truputėlį kairiau 

arba pačiam vidury 


nieko 
nematau 


1966 


Siuolaikinio 
meilės eilėraščio 
eskizas 


O juk baltą spalvą 

geriausia aprašyti kaip pilką 
paukštį kaip akmenį 
saulėgrąžas 

gruodžio mėnesį 


senoji meilės poezija 
vertės vien kūno vaizdais 
vaizdavo šį bei aną 
tarkim blakstienas 


o juk raudoną spalvą 
reikia aprašyti 

kaip pilką 

saulę kaip lietų 
aguonas lapkritį 
lūpas naktį 


vaizdingiausiai 

aprašyta duona 

yra bado aprašas 

jame 

drėgnas purus minkštimas 
šilti viduriai 

saulėgrąžos naktyje 

Kibelės krūtys pilvas šlaunys 


skaidraus šaltinio 
vandens 

vaizdas geriausiai 

tinka aprašant troškulį 
pelenus 

dykumą 

jis sukuria miražą 
debesys ir medžiai žengia 
į veidrodį 


Stoka alkis 

kūno 

nebūtis 

yra meilės aprašymas 
šiuolaikinis meilės eilėraštis 


1963 vasara 


|| 


Paskui gidą 


Greičiau valgyti gerti skaityti gyventi 
mylėti greičiau 

toliau važiuoti skristi 

daugiau greičiau kalbėti 

greičiau atsisveikinti išeiti palikti 
daugiau klausyti žiūrėti 

matyti liesti ragauti 

mylėti būti čia ir ten 

ir kur dar 

garsiau juoktis stumdytis 

bėgti kvėpuoti 

Greičiau 

daugiau 

sparčiau toliau aukščiau žemiau giliau 
greičiau plačiau gyventi 

valgyti gerti miegoti 

mylėti 

gyventi ilgiau 


Pallazzo Ducale spūstyje 

pulkelis seka paskui gidą 

gerai išsilaikiusios senutės 

vyrai su petnešom šluostos 

plikes nosinaitėmis gėlės plaukuose 
nutaikę progą prisėda 

tačiau gidas skubina paukšteliai plaukuose 
išjo lūpų plūsta pavadinimų srautas 

datų anekdotų grožybių 

Ši pieta yra gražiausia 

skausmo išraiška 

prašom iš šitos pusės čia geriau matyti 
motinos veido išraiška 

šis instrumentas vadinasi 

šioje salėje posėdžiavo teismas čia į tą angą 


tą plyšį galima buvo mesti įskundimus 
prašom toliau už mūsų kita grupė 
skrybėlaitės nusagstytos gėlėmis 
ginklų arsenalas 

kardai pabūklai šarvai skydai 
durklai šalmai kulkos muškietos 
staiga tyla juoko pliūpsniai 

gidas primerkė 

saldžią akį 

šnibžda šveplena 

grupė apsupa jį glaudžiu 

ratu 

beveik galopu 

pralėkė 

kairėje Boscho Inferno 

dešinėje Bellini Pieta 

kairėje Boscho Paradiso 

kairėje 

dešinėje 

spintoje tarp ginklų 

kabo aprūdijęs diržas 

jame dvi skylės 

apvali su styrančiais dygliais 

ir pailga 

dygliai užlankstyti į vidų 

diržas su spyna 

riteris išeidamas į žygį 
pasiimdavo raktą 

žilaplaukės švelniai palinksta 
vyrams prie ausų 

gidas prisimerkia 

gestikuliuoja vaikai bando 
prasibrauti pro suaugusiųjų sieną 
nieko nemato 

dirbtinės šypsenos dantys raudonis 
trys vienuolės stovi 

rankos sudėtos po 

vokai nuleisti ant 

lūpos jų 

lūpos juda 

juoko pliūpsniai tyla 

pilys Tristanas auksaplaukė Izolda 
barbarybė 

dorybės diržas su dygliuota skyle 

o šalia ginklai patrankos balistos kulkos 
šalmai muškietos šarvai kalavijai 

tačiau į juos 

niekas nekreipia dėmesio 


1963 


Tarp daugybės reikalų 


Tarp daugybės 
neatidėliotinų reikalų 
užmiršau 

kad reikia dar 

ir mirti 


Ilengvabūdis 

apleidau šią priedermę 
arba vykdžiau 
atmestinai 


nuo ryt 
viskas bus kitaip 


pradėsiu mirti stropiai 
išmintingai optimistiškai 
nešvaistydamas laiko 


Korektūra 


Mirtis nepataisys 

nė vienos posmo eilutės 
ji ne korektorė 

ir ne geranoriška ponia 
redaktorė 


bloga metafora nemirtinga 


prastas poetas kuris numirė 
yra prastas miręs poetas 


nuoboda po mirties kelia nuobodulį 
kvailys ir iš karsto 
dar šneka kvailystes 


a 

plyšta minkštai 
lyg laikraštinis popierius 
kaip pakliūva nelygiai 


bandymai suklijuoti 
neduoda rezultatų 


plyšta 

išilgai 

nuo gerklų 

iki pat išeinamosios 


nulupo jam gabalą 
iš kitos pusės 

kad išlygintų 

o staiga pasirodė 
ta pusė ilgesnė 
ėmė irti 

trupėjo rankose 
šiek tiek liko 

apie stuburą 


liko liežuvio likučiai 
bet puvinys pasiekė 
gomurį 


prikimšo jo burną 
„filosofijos“ 
apsitvarkė sušlavė 
popiergalius 


Pasakojimas apie senas moteris 


Myliu senas moteris 
bjaurias moteris 
piktas moteris 


jos Žemės druska 


nesibjauri 
žmogiškomis atliekomis 


joms pažįstama kita medalio 
meilės 

tikėjimo 

pusė 


diktatoriai ateina ir išeina 
krečia pokštus 

jų rankos suteptos 

krauju 


senos moterys keliasi švintant 
perka mėsos vaisių duonos 
šluojasi verda 

stovi gatvėje sukryžiavusios rankas 
tyli 


senos moterys 
yra nemirtingos 


Hamletas blaškosi tinkluose 
Fausto vaidmuo juokdariškas ir niekingas 
Raskolnikovas užsimoja kirviu 

senos moterys 
nesunaikinamos 
šypsos atlaidžiai 


miršta dievas 

senos moterys keliasi įprastu laiku 
švintant perka duonos vyno žuvies 
miršta civilizacija 

senos moterys keliasi švintant 
atlapoja langus 

išneša šiukšles 

miršta žmogus 

senos moterys 

mazgoja lavoną 

laidoja mirusius 

sodina gėles 

ant kapų 


myliu senas moteris 
bjaurias moteris 
piktas moteris 


jos tiki amžinuoju gyvenimu 
jos yra žemės druska 
medžio žievė 

nuolankios gyvulių akys 


bailumą ir heroizmą 
didybę ir menkystę 

mato tikruoju pavidalu 
atitinkančiu kasdienybės 
reikalavimus 


jų sūnūs atranda Ameriką 
žūsta ties Termopilais 
miršta ant kryžių 
užkariauja kosmosą 


senos moterys išeina švintant 

į miestą perka pieno duonos 
mėsos gardina prieskoniais sriubą 
atlapoja langus 


tik kvailiai juokiasi 
iš senų moterų 
bjaurių moterų 
piktų moterų 


nes jos yra gražios moterys 
geros moterys 

senos moterys 

jos yra kiaušinis 

paslaptis be paslapties 
riedantis rutulys 


senos moterys 
yra šventųjų kačių 
mumijos 


maži 
susiraukšlėję 
džiūstantys 
šaltiniai vaisiai 
arba putlūs 
apvalaini budos 


kai miršta 

iš akies išrieda 
ašara 

ir ant lūpų 
susilieja su jaunos 
merginos šypsena 


1963 

niekas niekada 


laikas nieko neišgydys 
randai neužsitrauks 
žodis neužims 

kito žodžio vietos 


kapai neužaugs žole 
mirusieji numirs 
ir neprisikels 


Žinojimas 
Niekas niekada nebus 
paaiškinta 
niekas nebus sulyginta 
niekas nesulauks atlygio 
N 


pasaulis nepasibaigs 


poezija patrauks 

toliau 

Arkadijos pusėn 

arba priešinga kryptimi 


Kritimas 
arba apie vertikalius ir horizontalius elementus 
šiuolaikinio žmogaus gyvenime 


Seniau 

labai labai seniai 
būta tvirto dugno 

į kurį galėjo nusiristi 
Žmogus 


į žmogų atsidūrusį dugne 
iš lengvabūdiškumo 

arba per artimuosius 
žiūrėta su baime 
domesiu 

neapykanta 

džiaugsmu 

baksnota į jį pirštais 

o šis kartais stodavos 
kildavo 


purvinas varvantis 


Dugnas buvo tvirtas 
galima sakyti 
miesčioniškas dugnas 


vienoks dugnas buvo skirtas 
moterims kitoks vyrams 

tais laikais būta 

pavyzdžiui puolusių moterų 
praradusių gerą vardą 

būta bankrutavusių 
nežinoma 

savą dugną turėjo politikas 
kunigas pirklys karininkas 
kasininkas ir mokslo žmogus 


būta kadaise ir antro dugno 
šiandien dar išlikęs miglotas 
prisiminimas 

tačiau paties dugno nebėra 

ir niekas nebegali 

nusiristi iki dugno 

nei gulėti dugne 


Dugnas kurį mena 
mūsų tėvai 

buvo tvirtas 

o ant dugno 

vis dėlto 

būdavai apibrėžtas 
įvardytas 
prarastas Žmogus 
pražuvęs Žmogus 
žmogus kuris 

kyla 

iš dugno 


iš dugno taip pat galėjai 

tiesti rankas šaukti „Iš pragarmių“ 
šiandien tokie mostai nebeturi didesnės 
reikšmės 

šiuolaikiniame pasaulyje 

dugno nebeliko 

nuolatinis kritimas 

nedera su principais 

su tapybiškomis 

nepalaužiamųjų pozomis 


La Chute Nuopuolis 
šiandien įmanomas 

tik literatūroje 

svajonėse ar karščiuojant 
pamenate tą pasakojimą 


apie garbingą žmogų 

kuris nepuldavo į pagalbą 

apie žmogų kuris „ištvirkavo“ 
melavo sulaukdavo antausių 

už tą išpažintį 

didis numirėlis galbūt paskutinis 
šių dienų prancūzų moralistas 
1957 metais gavo 


premiją 
kokie nekalti būdavo nuopuoliai 


pamenate 

iš senų labai senų 

laikų 

vyskupo iš Hippo Regius 
Išpažinimai 
Confessiones 


Šalia mūsų vynuogyno augo kriaušė, pilna vaisių, nepa- 
trauklių nei išvaizda, nei skoniu. Mes, netikę vaikėzai, 
vėlyvą naktį atėjome jos išpurtyti ir surinkti vaisių — 

iš pasileidimo mūsų pramogos tęsdavosi iki tokio vėlyvo 
laiko. Mes nusinešėme didžiulį nešulį ne tam, kad valgytume 
(net jeigu kažkiek ir suvalgėme), bet tam, kad išmestume 
kiaulėms; mums patiko tai daryti todel, kad tai buvo už- 
drausta. Štai mano širdis, Dieve, štai mano širdis, kurios tu 
pasigailėjai, kai ji buvo pačioje bedugnėje...“ 


„pačioje bedugnėje“ 


nusidėjėliai ir atgailautojai 

šventieji literatūros kankiniai 
avinėliai mano 

esat tarsi krūtimi maitinami kūdikiai 
kurie įžengs į Karalystę 

(gaila kad jos nėra) 


— Ar Dievą tikite? — staiga drebtelėjo Stavroginas. 
— Tikiu. 


* Aurelijus Augustinas. Išpažinimai. Vilnius: Aidai/ALK, 
2004, p. 37 (11 kn., vertė Eugenija Ulčinaitė). 


— Yra juk pasakyta, jei turi tikėjimo ir tari kalnui, kad persikeltų, 
tai jis persikels... Bet tai nesąmonė. Ir vis dėlto man įdomu: 
ar jūs perkeltumėte kalną, ar ne?“ 


tokius klausimus užduodavo „siaubūnas“ Stavroginas 
O prisimenat jo sapną 

Claude'o Lorraino paveikslą 

Drezdeno galerijoje 

„čia gyveno gražūs žmonės“ 

Camus 

La Chute Nuopuolis. 


Ak, brangusis, tam, kuris yra vienišas, kuris neturi nei Dievo, 
nei pono, dienų našta baisi“ 


tas karys vaiko širdimi 
įsivaizdavo 

kad koncentriniai Amsterdamo kanalai 
tai pragaro ratai 

miesčioniško pragaro 

aišku 

„esame paskutiniajame rate“ 
sakė atsitiktiniam sugėrovui 
smuklėje 

paskutinis prancūzų literatūros 
moralistas 

išsinešė iš vaikystės 

tikėjimą Dugnu 

Turėjo giliai tikėti Žmogumi 
turėjo giliai mylėti Dostojevskį 
turėjo kentėti dėl to 

kad nėra pragaro dangaus 
Avinėlio 

melo 

jam atrodė kad atrado dugną 
kad guli dugne 

kad nukrito 


* Fiodoras Dostojevskis. Demonai, vertė Algimantas Antanavičius. 
Vilnius: Vaga, 1997, P. 574- 
** Albert Camus. Krytis, vertė Laima Rapšytė. 
Vilnius: Baltos lankos, 2010, p. 98. 


Tuo tarpu 


dugno jau nebebuvo 
nenorom tai suprato 
viena panelė iš Paryžiaus 
ir parašė kūrinį 

apie sueitį sveikas liūdesy 
apie mirtį sveikas liūdesy 
o dėkingi skaitytojai 
abiejose vadinamosios 
geležinės uždangos 
pusėse 

pirko ją... 

už aukso kainą 

panelė ta ponia 

ta panelė ta ponia 
suprato kad Dugno nėra 
nėra pragaro ratų 

nėra pakilimo 

ir nėra Nuopuolio 

visas žaidimas vyksta 
gerai pažįstamoje 

ne itin didelėje teritorijoje 
tarp Regio genus anterio 
regio pubice 

ir regio oralis 


o tai kas kadaise buvo 
pragaro prieangis 
madinga literatė 
pakeitė 

į vestibulum 

vaginae 


Pasiklauskite tėvų 
gal dar pamena 

kaip atrodė anų laikų 
tikrasis Dugnas 
skurdo dugnas 
gyvenimo dugnas 
moralinis dugnas 


„Dolce vita“ 

arba Christine Keeler 
gyveno dugne 

lordo Denningo pranešimas 
tvirtina 

visiškai priešingai 
Mons pubis 

nuo tos viršūnės 
driekiasi erdvūs 
platėjantys 
horizontai 


kur yra viršūnės 
kur prarajos 
kur dugnas 


kartais man atrodo 

kad dugnas šiuolaikinių žmonių dugnas 
driekias negiliai po pačiu gyvenimo 
paviršiumi 

nors gal tai dar viena iliuzija 

galbūt „mūsų laikais“ 

reikėtų susikurti naują 

mūsų poreikiams 

pritaikytą 

Dugną 


Mondo Cane 

kodėl tas paveikslas padarė man 
didžiulį įspūdį vis didėjantį 

be perstojo stiprėjantį 

Mondo Cane ein Faustschlag ins Gesicht 
Mondo Cane filmas be žvaigždžių 
Mondo Cane 

žmonės ten valgo šoka žudo žvėris 
„mylisi“ šoka meldžiasi merdi 
spalvotas reportažas 

apie agoniją 

apie senų Žmonių agoniją 

apie kinų virtuvę 


go | 9i 


apie ryklio agoniją 

apie prieskonius 

apie senų automobilių 

marinimą 

pamenu traiškomas formas 
traiškomą metalą 

cypimą ir girgždesį 

gniuždomą kėbulą 

metalinius automobilio vidurius 
automobilių kapines 

dar vienas būdas tapyti 

paveikslus į dangiškos muzikos taktą 
Paryžiuje kūnai atspaudžiami ant baltų drobių 
šventosios Veronikos skarelė 

meno veidai 

milijonierių burnos jų moterų burnos 
keptos skruzdės lervos vabzdžiai 
juoduliai sidabriniuose dubenyse 
lūpos valgančių 

raudonos lūpos Mondo Cane 

ryškios putlios raudonos lūpos 

kruta Mondo Cane 


Vėliau prasidėjo diskusija 
dėl Bažnyčios schemos ii! skyriaus 
apie Dievo tautą ir pasauliečius 


Kardinolas Ruffhini 
paskelbė 

kad Dievo tautos sąvoka 
labai jau netiksli 

nes III skyrius 

negavo pakankamos balsų 
daugumos buvo grąžintas 
Liturgijos Komisijai 
tobulinti 


Šalia mūsų vynuogyno augo kriaušė, pilna vaisių, nepatrauklių 
nei išvaizda, nei skoniu... išpažino Augustinas 


ar atkreipėte dėmesį kad 
šiuolaikinių dievo namų interjeras 
primena 

geležinkelio stoties ar 

oro uosto laukiamąjį 


Krisdami negalime 

įgauti formos hieratinės figūros 
valdžios insignijos krinta 

iš rankų 


krisdami prižiūrime savo daržus 
krisdami auginame vaikus 
krisdami skaitome klasikus 
krisdami braukome būdvardžius 


žodis kritimas nėra 

tinkamas žodis 

nepaaiškina to 

kūno ir sielos judėjimo 
kuriame išsitenka 

šių dienų Žmogaus gyvenimas 


maištaujantys žmonės 
pasmerkti angelai 
krisdavo žemyn galva 
šių dienų žmogus 
krinta visomis kryptimis 
vienu metu 

žemyn aukštyn į šonus 
kaip vėjų rožė 

seniau krista 

ir kilta 

statmenai 

šiandien 

krintama 

horizontaliai 


1963 

Dialogas 


Ant juodosios jūros 
kranto 


kalbėjaus su rusų poetu 
apie Gogolio poeziją 
Šekspyrą 

Staliną apie baimę 
vėjas čia pat nunešdavo 
mūsų žodžius 


leidosi saulė 
raudonai nudažė 
krauju 

vandenį orą žemę 


Šekspyras ant kupros 
vilko jūrą 
grūdų pakrautus laivus 


Kalbėjomės apie krizę 
lyrikos romano dramos 


Šekspyras apvaisino Europą 
laidojo mirusius 
kėlė karus 


Išsišiepęs iki ausų 

klausinėjo „vargšo Tomeko“ balsu 
ar skanios išmatos 

lauro lapų salotos 

geraširdiškai šaipės 


Laikė mus delnuose 
paliko ant smėlio 

ir žengė į jūrą 
perpjautom venom 


1966 

Naujos poemos gimimas 


Per naktį 

lekia dvi poemos 
sviestos 

viena kitą 


tų poemų formos 
modernios 

tikslios 

vidus apšviestas 
patogus avangardinis 


aklai 
susiduria 


traiškomi 
vaizdiniai 
skeldėjančios 
veržiamos 
daužomos 
susiliejančios 
nykstančios formos 
sutrauko kontūrus 
užima kvapą 
laužo žodžius 
sulydo bruožus 


susidūrimas 
nauja poema 
trečia poema 
gimsta agonijoj 
plaukia 
žmonijos įsčių 
vandenimis 
naujagimis 
paslaptingai besišypsantis 
dar nematomas 
pasiruošęs 
staiga užaugti. 


1967 

Mano poezija 


nieko neatskleidžia 
nieko nepaaiškina 
nieko neišsižada 
neaprėpia visumos 
nepateisina vilčių 


nekuria naujų žaidimo taisyklių 
nedalyvauja pramogose 

turi apibrėžtą vietą 

irjos laikosi 


jeigu kalba nėra ezoterinė 
Jeigu ji ne originali 

Jeigu nestebina 

matyt taip reikia 


paklūsta savai būtinybei 
savoms galimybėms 

ir apribojimams 
pralaimi net pačiai sau 


neužima kitų vietos 
irjos kita nepakeisi 
atvira visiems 
be paslapties 


turi daug užduočių 
jų niekada nejvykdo 


1965 


Išvykstant poetui ir keleiviniam traukiniui 


Jerziui Lisowskiui 


Nežino 

koks bus jo paskutinis eilėraštis 
ir 

kokia bus pirmoji diena 
pasaulyje be poezijos 


tikriausiai lis 
teatre vaidins Šekspyrą 
pietums bus pomidorienė 


arba pietums bus makaronų sriuba 
teatre vaidins Šekspyrą 
lis 


mūzos nesuteikė jam garantijos 
kad su paskutiniu atodūsiu 
ištars ką nors pamokomo 
aiškaus 

daugiau šviesos ar panašiai 


greičiausiai 

išvyks 

taip 

kaip išvyksta vėluojantis 
keleivinis traukinys 

iš Radomsko į Paryžių 
per Zebžydovices 


1967 

Poemos paviršiuje irviduje 


Balta druskos kalva 
ant stiklinės lėkštelės 
pirštų pėdsakai 
įspaudai šešėliai 
kristalų kibirkštys 


Balta druska 

ant lekštelės 
pirštų įspaudai 
šešėliai 

(šviesos) kibirkštys 


druska 

ant lėkštelės 
pirštų pėdsakai 
šviesos ir šešėliai 
(grūdų) kibirkštys 


peleninėje 

(pelenų spalvos) atvėsę šalti 
pelenų gurvoliai 

pageltusi sumaigyta 
susisukusi (raukšlėta) 
nuorūka 

lūpų pėdsakas 


peleninėje 

pilkų pelenų gurvoliai 
užgesę (be šviesos) 
pageltusi 

nuorūka 

sutrėkšta pirštu 

lūpų pėdsakas 


peleninėje 

atvėsę pelenų 
gurvoliai 

balta nuorūka 
sutrėkšta pirštu 
lipdažio pėdsakas 


Uogienės stiklainis 
rausvas luitas 

jo vidus 

tamsus ir skystas 
permatomi krantai 
pakrantėse 
tamsūs grūdeliai 


skysta saldi 

uogienė žaliame stiklainyje 
šviesos gumulėliai 

tamsios ir šviesios sėklikės 


Baltoje 

porceliano lėkštelėje 

šalia akytos citrinos 

kiaušinis 

du pomidorai 

aptempti raudona odele 
baltoje lekštelėje 

glotnus (blyškus) kiaušinis 
citrina permatomais viduriais 
du raudoni pomidorai 


Tuščia stiklinė 

stiklinėje šaukštelis 
nikelio blizgesys 

stiklinės dugne 

juodi arbatžolių tirščiai 
Stiklinė 

šlapias skardinis šaukštelis 
rudi 

arbatžolių lapai 

akinių dėklas 

žydras 

kišeninis kalendorius 
balti skaičiai 

1970 


Musė ant (degtukų) 
dėžutės blizgina 
permatomus sparnelius 


pilkšvai sidabrinis 
kinų termosas keisti ženklai 
raidės 


mažas natiurmortas 
mažina nuramina 


gydo 
užmigdo 


musė ritmingai 
daužos į langą 
lašas tašo akmenį 


ant skardinės lėkštės 
grybai 

rudos šiltos skrybėlės 
šaknys šiurkščios 
žemėtos 


mažas natiurmortas 
iki pusės apšviestas 
kita pusė šešėly 


musė daužos į langą 
už jo dunkso 

didžioji motina gamta 
ten medžių guotas 
kelias 

ir laiškanešys 

artinasi 

link manęs 

(link namų) 


POEMOS PABAIGOS ŽODIS 


Reikia neskubant atsargiai 
nuvilkti žodžius 


lupti vaizdą nuo vaizdo 
formas nuo spalvų 
vaizdus nuo jausmų 

iki pat šerdies 

iki kančios kalbos 

iki mirties 


Būna vidiniai 
eilėraščiai 

ir būna išoriniai 
būna užbaigti eilėraščiai akivaizdūs 
rutinos žinojimo 
išmesti 

Į paviršių 

aiškūs kristališki 
švytintys 

lyg šviesa 

ir būna kitokie 
takūs mieguisti 
tamsūs 

Dyglys 


netikiu 
netikiu pabudęs 
netikiu užmigdamas 


netikiu nuo vieno iki kito 
savo gyvenimo kranto 
netikiu taip nuoširdžiai 
taip giliai 

kaip giliai tikėjo 

mano motina 


netikiu 
valgydamas duoną 
vandenį gerdamas 
mylėdamas kūną 


netikiu 
jo šventyklomis 
kunigais ar ženklais 


netikiu miesto gatvėse 
laukuose lietuje 

ore 

auksinguose apreiškimuos 


skaitau jo alegorijas 
paprastas kaip kviečio varpa 
ir mąstau apie dievą 

kuris nesijuokė 


mąstau-apie mažą 
dievą kraujuojantį 
baltuos 

vaikystės vystykluos 


apie dyglį kuris drasko 
mūsų akis lūpas 

dabar 

ir mūsų mirties valandą 

Rudeninis 


Kai lyja lietus 
guliu išsitiesęs iki pat horizonto 
migloje 


jaučiu kaip po oda įsitempia 
šlapios dygiųjų slyvų 

šakelės 

juodi spygliuoti 

ūgliai 


kaip tvinksi 
kraujagyslės 
augalų stiebai 


kraujas kyla šerdimi 
tulžis vario apnašos 
ir nudažo lygumą 


daubos pakrašty 

už anglies kasyklos 
artojas su arkliu 

kuria kaimo paveikslą 
erdvų užmirštą 


Zolė 


Augu 

sienų sandūrose 
ten kur jos 
susieina 

ten kur jos liečias 
kur virsta skliautais 


skverbiuosi ten 
vėjo atnešta 
akla sėkla 


plyšiuose tyloje 

kantriai dauginuosi 
laukiu kada grius sienos 
ir grįš į žemę 


tuomet užželsiu 
veidus ir vardus 


1962 

Regio 


1. VESTIBULUM VAGINAE 


tamsiame šiltame 
grublėtomis sienomis 
gilyn nusidriekiančiame 
rūsyje 


pritvinkusiame 
drėgmės 

pavasarį pūdavo 
bulvės 

iš aklų akučių 
leisdavo pieniškus 
daigus 


kvepėdavo 
tręštančiais šiaudais 
salsvais puvėsiais 


čia vykdavo 

iniciacijos 

vaikų 

vienintelių dangaus gyventojų 
žemėje 

misterijos 


čia 

gamta atverdavo lyties paslaptį 
atverdavo įsčių 

išangės teritorijas 

pakildavo saldumas 

tamsus tirštas 

šiltas 


rūsys 

čia nekalti 

kaip paukščiai šunys 
vabzdžiai 

karštligiškai ieškodavome 
tos nujaučiamos 

jeities 

saugomos 

suspaustų 


lūpų 
rima pudendi 


mėgdžiodami nužiūrėtus 
gyvūnų judesius 
apakinti nuojautos 
šliauždavome 

iš urvo į saulę 


diena gaudydavo mus 
savo skaidriu vyzdžiu 
grįždavome į šviesą 
makšties 

prieangis 

užsiverdavo 


2. TEMPLUM 


Meilės dievo šventykla 
Karakorume 
akmeniniai vėžliai 
dykumos klepsidroje 
aštuoniarankis 
riebus apvalainas 
besišypsantis dievas 
jo glamonės 
šimtąkart saldesnės 
apie tai byloja 
palaimingi žemės 
moterų veidai 

toliau toliau 

tas pats 

bet kitu pavidalu 
užsėda moterį 
kaip arklį 
gyvuliškai 

sėklą sušvirkščia 


minkštas žalias rojus 
driekiasi aplinkui 
toliau rankos kojos 
šlaunys 

ant pečių 

tarsi balti sparnai 
išskleisti virš galvos 
kur žemė 

ten dangus akių baltymuose 
apverstas 

aukštyn kojomis 
įkypose 

nejudriose akyse 


ant phallus pasmeigta 
tarsi ant kuolo 

pravira burna 

apžioja 

suspaudžia lūpomis 
dievą 


mirtingoji 


susipynę į mazgą beveidžiai 
kūnai 

toliau 

kopuliuoja 

stovom 

kaip nuogos kolonos 


Anapus juodo šilkinio vandens 
po skaidriu rojaus 

paviršiumi 

dūsta ir liepsnoja 
pasmerktųjų pasaulis 


sklendžia 

kaip lapai 

liekni sidabriniai 

moterų kūnai 

krinta į ugnį 

tarp besijuokiančių liūtų 
tigrų primerktomis akimis 
tarp pūkuotų lapių ir vilkų 
tarp rožių ir rojaus paukščių 
stiebias į dangų 

falų miškas 


mėnulio ir saulės spinduliuojančios galvos ritinėjas 
švelniais mergaitiškais 
iškilumais 


3. VESTIBULUM VAGINAE — SUGRĮŽIMAS 


bręstantys kūnai 
slapstydavosi 

nuo grėsmingos 
barzdoto dievo tėvo akies 
tamsiame 

šiltame 

gilyn nusidriekiančiame 
rūsyje 

lyties įnagiai 

suartėdavo vaizduotėje 
su žvėrių paukščių vabzdžių 
padargais 

su augalų kiaušialąstėmis 


per išdaužtą 

priešais mūsų akis 

ore poruodavosi drugiai 
raganos rupūžės drėgnoje žolėje 
vykdavo triukšmingos 
šunų vestuvės 

juodas eržilas 

stodavos piestu 

šokdavo šokį 

krisdavo ant kumelės 
lankstus jo phallus 

tarsi liepsnos pliūpsnis 
šaudavo iš juodo futliaro 
žvengsmas siekdavo dangų 


šiurpdavo maži drebantys kūneliai 
melsva raudona liepsna 

boluodavo virš žemės 

vaizdas griaudėdavo 

kildavo sūkuriu aukštyn 

mūsų lūpos būdavo sausos 
sukepusios 

šlaunimis spausdavom 

apvalainas šuoliuojančių žvėrių kupras 


gaudydavome kvapą 


4. BURNA LŪPOS 


Baltos didelės sunkios 
styrančios kaip nulietos 
seksbombos 

krūtys 

po juodu prasiskleidusiu 
kailiu 

didžiosios 

lūpos 

mažosios lūpos saldus gyvenimas 
regio 

sritis vietovė 


pasienis J 
dangaus pusė 

regio femoris 

regio orbitalis 

regio oralis 

burnos sritis 

burnos srityje 

pabrėžtinas lūpų raudonis 

rubor labiorum 


5. 0VO 


pasaulis kiaušinis 
pilnas 
šviesos 


plūdome 

tarsi juodi spermatozoidai 
trankėmės 

į neįveikiamą 

plėvę 


jis augo uždaras 

raibuliavo visomis spalvomis 
kaip muilo burbulas 

jame 

sūkuriavo 

dangus 


plyšdavo nuo mūsų instinktų 

slėgio 

prasiskirdavo 

skverbdavomės 

į kraštovaizdį 

į Žmogaus mėsą 

žverių kūnus 

spalvas 

skonius 

lūpos prasiverdavo 
kviesdavo 


rojun įšoko 
mažas 

kaip kibirkštis 
velnias 


ir rūstus dievas tėvas 

su pensnė 

tarė 
„betrachten wir 

unseren Leib 

als Tempel Gottes 

den wir nicht entweihen 
dūrfen“ 


pasaulio kiaušinis 
užsidarė 


sėkla buvo užkasta 
nuogumas paslėptas 
kūnas darės 

vis jautresnis 
skausmui 


gėdos lūpos 
susičiaupė 


6. MONS PUBIS 


tąnakt artinosi 

karas 

tai vyko nušiurusiame 

naktiniame bare 

uosto linksmuosiuose kvartaluose 


laikraščių antraštės augo 
su kiekviena valanda 


buvo išsiuntinėti įsakymai 
dviejų supergalybių laivai 
patraukė vieni priešais kitus 


strip-tease 4 la Paris 
baltas veidas 
iškirptos jame 

akys ir lūpos 


moteris 
toje salėje 
atsidavė 
visiems 


laikraščių antraštės augo 
artėjo pražūtis 

plyšavo 

mechaninė muzika 


raudonoje šviesoje 
nusirenginėjo 
aukšta 
šviesiaplaukė 
praskleidė 
nusimetė 
peršviečiamą rūbą 
jos šlaunys švytėjo 
fosforine šviesa 
pirštais lietė 
savo lūpas 
palengva 
Žiojos 
šviesos debesy 
sudėjo rankas 
ant įsčių 
braukė delnais 
išilgai ir skersai 
nuo pėdų 
iki gerklės 

atsidavė sau 
atsidavė daiktams 
muzikai 

šviesai 

krintančiai ant jos 
statmena raudona 
žydra auksinė 
globė 

sūpavo 

glaudė prie savęs 
nematomą paukštį 
baltą gulbiną 


rubor labiorum 


šviesos srautas 
krito jai ant veido 
jai į burną 

kartu nešėsi 
visus čia susirinkusius 


vyrus 


sudėjo rankas 
ant Veneros kalnelio 


kai vyrai 

seniai ir jaunikliai 
baltomis apykaklėmis 
su kaklaraiščiais 
tampomi žiovulio 

su taurėmis rankose 
šypsodamiesi 
nuplaukė 

ilgais plonais pirštais 
kuriuos vainikavo 
rubino spalvos sidabriniai 
nagučiai 

kai nuplaukė 

iki vestibulum vaginae 
moterį užklojo 


šviesos debesis 
plyšo lūpų raudonis 
tylą užgriuvo 

aštri draskanti 
muzika 


užsidegė šviesos 

moteris jau tolo 

akimirką praskleidė 
apsiaustą 

pavargusi šypsodama 
veidas tarpkojy 

dingo už sunkios užuolaidos 


16 | 17 


Perpilti gyvenimą 


Tas šnaresys 


gyvenimas perpilamas 
iš pasaulio pilno daiktų 
Į mirtį 


tai per mane 

kaip per skylę 
tikrovėje 

šis pasaulis braunas 
į aną pasaulį 


apgalvoju iki galo 
tas kurio 

ieškojau viršuje 
laukia apačioje 


urve 
atsimainymas 


vangiai bliaunantys 
trimitai suminkyti 

iš makulatūros 

susukti 

iš laikraščių 
prisikėlimas iš mirusiųjų 
per išsiblaškymą 

tuščias 

Nuotrauka 


šiandien gavau seną atviruką 
iš tolimo krašto 
su Erbalungos vaizdu 


Nesu girdėjęs apie tokią 
nežinau kur ji yra 
ir žinoti nenoriu 


apie tą Erbalungą 


vakar gavau 
motinos nuotrauką 


išlikusią nuo 1944-ųjų 


motina nuotraukoje 
dar jauna graži 
lengvai šypsos 


tačiau kitoje pusėje 

skaitau jos ranka įrašytus 
žodžius 

„Man negailestingi 1944-ieji“ 


1944 Metais 
gestapas nužudė 
mano vyresnįjį brolį 


nuslėpėme jo mirtį 
nuo motinos 

tačiau ji mus perprato 
ir nuslėpė tai 

nuo Mūsų 


Mačiau nepaprastą pabaisą 


Mirę gyvieji 
ir toliau deda 
aukso kiaušinius 


Per patį agurkų sezoną 
spalvotos spaudos puslapiuose 
šalia jūros slibino 

išnyra 

Pablo Picasso 


Pabaisa 
iš meno 
priešistorės 


pasaulio viduriuos 
turgavietėse 
gyveno ganės gundė 


Prieš ketvirtį amžiaus 
apsireiškė Krokuvoje 
Karmelitų gatvėje 
per patį vidurdienį 


pirmiausia didžiulė plika galva 
juodos degančios akys 

vilkėjo kalnietišką siuvinėtą durtinį 
rankoje laikė ciupagą 


apsupo jį praeiviai 

žiopliai kurie paprastai būriuojas 
aplinkui katastrofos vietą 

arba prie alaus kiosko 

iš jo įdegusių saulėje 

rankų pakilo baltas balandis 
neįtikėtinai švarus 
permatomas 


fokusininkas 

gyveno daugybėje namų ir pilių 
supamas mirusių gyvų žmonų 
reprodukavo gamino vaikus paveikslus 
Šimtas 

du šimtai 

trys šimtai 

milijonas dolerių 

Pyskovicėse ir Glivicėse 

dažytojai pradėjo 

dekoruoti namus pikasais 

užuot sakius „nebūk toks ticianas“ 
buvo sakoma „nebūk toks pikasas“ 


Vėliau atėjo žinia 

kad mirė kad vyksta vyksta 
kažkokie negrįžtami procesai 
numirėlis apleidžia 

privačių galerijų sienas 

meno salonus muziejus bankus 
koplyčias krinta paveikslai 


jų kaina kyla 


Apsunkęs 

meno nekropolis 

vėjų rožė 

gimdo auksinius dukatus 
nusišypso man 

ironiškai ir išnyksta 

už gatvės kampo kosmose 


o aš jaunesnis už save 
dvidešimt septyneriais metais 
einu 

Į Krupničos gatvę 

pakeliui perkuosi 

arbatos cukraus 

bandelių ir sardelių 


namuose manęs laukia 
užduotis: 


Sukurti poeziją po Osvencimo. 

Tate Gallery Shop 


Jaunuolis šventojo veidu 
iš saldžiųjų prerafaelitų paveikslų 
lėtai žengia į žemę 


antras išėjo iš tualeto 


žydra migla akyse 
ant apnuogintos krūtinės kryžius 


lopiniai ant kelių 
lopiniai ant alkūnių 


ant užpakalio širdelė 
sutikau jį prieš valandą 
picerijoje Soho kvartale 


padaugintas veidrodžių 
auksuotais secesiniais rėmais 
tarsi ne jis 

tarsi ne čia 

ėjo per salę 


the Angel standing in the Sun 


sulaikiau kvėpavimą 
kad tik jo 

kas nors 
neužkabintų 


o Jis braukė astraliniais 

pirštais per barzdą ir angeliškus plaukus 
žvairakiavo 

pradėjo maivytis 

veidrodžiuose 

virto 

vyriškos lyties prostitute 

iš krosnies plieskiančios ugnimi 

iš muzikinės dėžutės 

sklido nekalti balsai 


Tas kitas stovėjo 
po kolona 
kaip netikras šventasis Sebastijonas 


gėrė alų iš butelio 
liko putos ant lūpų 


pajudėjo iš vietos 
ėjo svyruodamas 
tempė pasturgalį 
nerūpestingai 
tarsi mergšė 


rausvos purvinos šukos 
užpakalinėje aptemptų 
kelnių kišenėje 

rankų pirštai 

čiupinėjo genitalijas 
tarsi tikrino 

ar nepametė 


gerklėje burnos ertmėje 
gurgėjo 

neartikuliuoti garsai 
žodžiai 

apgraužti išspjauti 
zvimbė barzdaplaukiuose 
kaip musės voratinklyje 

gėlių pašnekesys 


galiausiai plyšo 

iš juoko 

ir išsiliejo 

du karbunkulai 
atviros votys 

iš Francio Bacono 
paveikslo 


1981 


*kk 


Helmuto K. atminimui 


Paslėpiau veidą delnuos 
Jis Der Tod Todes Angst 
aš slapta stebintis mirtį 
kuri mano kalboje 

yra moteriškos lyties 


žaidžiame slėpynes 
slapstomės 

už šypsenų 

jis žino 

kad turi mirti 

jau po mėnesio 

po savaitės 


sakyk man prašiau 
dabar esi išmintingesnis 
už mane jau žinai 
beveik viską 


kalbėjo sunkiai 

bet raiškiai 

buvau redukuotas į mėsą 

iš manęs liko tik mėsa 

kuri kenčia 

mano sugrįžimas į gyvenimą 
buvo siaubingas 

bet nejėgiū jo nupasakot 
negaliu kalbėti 

nereikia pasitaisė 


126 | 127 


sukau akis 


atnešiau jam eilėraštį 

skaičiau balsas mane išdavė 

jis mirė 

O aš nugyvenau jau 22 310 dienų 
žodžiais dvidešimtdutūkstančius 
trisšimtusdešimt 


miestas nepaisant pragariškų karščių 
suvalgė šimtą teliukų 
tris šimtus karvių 


du šimtus kiaulių 

arklį triušį 

du balandžius žuvį stirną 
šerną 

šimtą tūkstančių kiaušinių 
tris šimtus kiaulių 

porą arklių 

triušį stirną 

du balandžius žuvį 
keletą šunų 

neoficialiais duomenimis 


atleisk man tą juoką sūneli 


šyptelėjo blankiai 
palietė mano delną 


atnešiau jam eilėraštį 
skaičiau 
balsas mane išdavė 


uždariau 
duris paskui save 
paskui jį 


Kai debesys plaukia 
dangumi 

rašymas apie mirusį 
yra kažkoks begalinis 
liūdesys 


1982 lapkritis 


I | 

Atėjo pamatyti poeto 


atėjo pamatyti poeto 
ir ką išvydo? 


išvydo Žmogų 
sėdintį ant kėdės 
šis užsidengė veidą delnais 


irsulemeno 
gaila kad neaplankėt manęs 
prieš dvidešimtį metų 


tada vienas iš to ketverto 
atsakė 

tada dar 

nebuvome gimę 


ilgai tyrinėjau 

jų jaunus veidus 
atsispindinčius blausiame 
mano gyvenimo veidrodyje 
kol pasiekė mane 

iš kažkur labai toli 

jų balsai skaidrūs ir galingi 


kuo dabar užsiimate 
ką veikiate 


Atsakiau 

nieko neveikiu 

penkiasdešimt metų ruošiausi 
Šiai sunkiai užduočiai 

dabar kai „nieko neveikiu“ 
veikiu NIEKĄ 

išgirdau juoką 


kai nieko neveikiu 

esu viduje 

aiškiai matau tuos 

kurie pasirinko veiksmą 


matau apgailėtinus veiksmus 
lenkiančius apgailėtinas mintis 


matau kaip apgailėtinas Gustawas 
virsta 


apgailėtinu Konradu 


apgailėtinas feljetonistas 
apgailėtinu moralistu 


girdžiu 
kaip visi kalbas su visais 
apie bet ką 


niekdirbystė užvaldo mases ir elitą 


bet tai tik pradžia 

Meilė pelenams 


kas dygsta 
Samuelio Becketto pelenuos? 


kažkur ten erdvėje 
yra jo silpstantis kvėpavimas 
vėliau nejudri frazė 


pradžioje buvo žodis 
pabaigoje kūnas 


Kas irsta? kas kenčia? 
mėsa dar pilna meilės 
per laiką genda 
dvokia 

reikia užkasti 


Ponia Peggy 

(„netaktiškuose memuaruose“) 
pasakoja esą jis nesikeldavo iš lovos 
iki vidurdienio 

vadinusi jį „Oblomovu“ 

esu miręs atrėždavo 

tačiau Peggy rašo 

su juo patyrusi 

beprotišką meilę 


„More pricks than kicks“ 
už šį pavadinimą išvytas 
iš Airijos 
kai galvoju apie jį 
o galvoju dažnai 
jaučiu kaip iš jo kūno 
iš jo švarko jo kelnių 
stiebiasi jūržolės 


lyg iš seno čiužinio 

išmesto į šiukšlyną 

akligatvy 

ovis dėlto išjudėjo 

pasiėmė lovą 

ir atskrido į Berlyną 
pastatė 

tris savo 

pjeses 


geležinė disciplina 

kiekvienas judesys apskaičiuotas 
laike ir erdvėje 

kiekvienas atodūsis scenoje 

ir salėje 

kiekvienas plaukas ant galvos 


interviu nedalijo 
valandų valandas kalbėdavos apie sriubą 
su ekonome 


kartais girdžiu jo silpstantį kvėpavimą 
(juokas manęs 

nepasiekia) 

tarsi žiovautų nutriušę 

Sucky Molly kailiniai 


ir vietoj garsiųjų 
Virginios Woolf 
„birds of Paradise“ 
kambarį užtvindo musės 


Narcizas metė žvilgsnį 

Į veidrodį 

išvydo plėšraus paukščio 

galvą 

turėjo kažkokius tėvus kas be ko 
deja! Netgi Jamesas Joyce'as 

turėjo motiną tėvą žmoną vaikų 
taip jau būna šioje ašarų pakalnėje 

Skaičiau kadais jo eilėraščius 

„Sans voix parmi les voix“ 
eilėraščiai kaip eilėraščiai 
kas be eilėraščio 


gaila kad niekad 

nesusitiksim 

nes gerbiu jį 

už tai kad šitaip ramiai kvėpuoja 
laukdamas pasaulio pabaigos 


1982 


Staiga 


staiga aptikau laikraštyje 
kažką panašaus į eilėraštį 


raidės ir žodžiai priminė 
kažkokius kitus žodžius 
panašius į anuos 


kažkokios metaforos 
popieriniais viduriais 
vaizdai surankioti 

iš istorijos savartyno 
iš poezijos šiukšlynų 


žodžių dėmės 

kaip skruzdėlės 
slinko 

popieriaus paviršiumi 
bėgo viena nuo kitos 


buvo ten autoriaus vardas ir pavardė 
tas pats vardas ir pavardė 

tai jis pamaniau 

jis ne jis 


ėmiausi skaityti 

dar sykį 

nuo pradžios 

irvis tiek nesupratau 
nieko nesupratau 
tarsi būčiau atsidūręs 
toli nuo šios vietos 
nuo šios kalbos 

nuo paties savęs 


1982 lapkritis 

Be 


didžiausi įvykiai 
Žmogaus gyvenime 
yra Dievo 

gimimas ir mirtis 


teve Tėve mūsų 
kodėl 

kaip piktas tėvas 
naktį 


be ženklo be pėdsako 
be žodžio 


kodėl mane apleidai 
kodėl aš apleidau 
Tave 


gyvenimas be dievo įmanomas 
gyvenimas be dievo neįmanomas 


juk dar vaikystėje sotinaus 
Tavim 

valgiau kūną 

gėriau kraują 


gal apleidai mane 
kai bandžiau ištiesti 
rankas 

apkabinti gyvenimą 


lengvabūdis 
išskėčiau rankas 
ir paleidau Tave 


o galbūt pabėgai 
negalėdamas pakęsti 
mano juoko 


Tu nesišypsai 


o gal nubaudei mane 
mažą tamsų už pasipūtimą 
už mano užsispyrimą 

už tai 

kad mėginau sukurti 

naują žmogų 

naują kalbą 


apleidai mane nekeldamas 
triukšmo sparnais be žaibų 
kaip lauko pelė 
kaip vanduo susigerdamas smėlin 
Įsisukęs verpetan ir išsiblaškęs 
nepastebėjau pabėgai 
tavęs nebėra 
mano gyvenime 


gyvenimas be dievo įmanomas 
gyvenimas be dievo neįmanomas 


1988 kovas -1989 kovas 

Dabar 


kadaise 

gyvenau laukimu 

kiekvieną akimirką 

mane galėjo užklupti poezija 
bėgdavau kol uždusdavau 
paskui kiekvieną judantį vaizdą 


dabar 

leidžiu eilėraščiams 
pabėgti 

nunykt pasimiršti 
numirti 


piršto nepajudinu 
kad įsikūnytų 


1989 kovas 


*kk 


Konstanto Puzynos atminimui 


Man jau laikas 
laikas nelaukia 


ką pasiimti 

Į kitą krantą 
nieko 
vadinas 

tai jau viskas 


mama 


taip sūneli 
tai jau viskas 


vadinas tik tiek 
tik tiek 
vadinas tai visas gyvenimas 


taip visas gyvenimas 


1989 


777, 

net šitaip 


reikia turėti drąsos 

kad parašytum net šitaip 
grožis yra tiesa 

tiesa yra grožis 


juk tai garsioji Keatso 
formulė 

atlaidžiai šyptelėjo man 
žinovas 


tenka pripažinti 

kad Keatsas turėjo drąsos 
bet geriau šitaip 

nebūtų sakęs 


o. 


Du eilėraštukai 


mano eilėraštukas 
vinimi prikaltas 
pikto kritiko 
kraujuoja 

nuo liežuvio 
krinta 

nes tai realistiškas 
eilėraštis 
apčiuopiamas 
kūniškas 


tavo eilėraštukas 
irgi mirtingas 
bet mistiškas 
„patriotinis“ 

kyla 

į dangų 


mano eilėraštukas užkastas 
gimtojoj žemėj apmiršta 

su pavasariu bunda 

aklas leidžia baltus daigus 
vis veržias „pas žmones“ 


Tavasis nori 

pas Viešpatį 
(pakeliui 

į tautos atminties 
bažnyčią) 


tačiau Dievas raidžių nepažįsta 
Dievas eilėraščių neskaito 


taigi esam „atsiskaitę“ 

„Der Tod ist ein Meister aus Deutschland“ 


Paulio Celano atminimui 


Ir kas iš to poeto apgailėtinais laikais? 


dievai apleido pasaulį 
paliko jame poetus 
tačiau šaltinis 

išgėrė lūpas 

atėmė mūsų kalbą 


keliaujame ir gyvename 
kelyje 
tai ten tai šen 


Anczelis Žydas 
bastūnas keliavo ilgai 
iš Bukovinos į Paryžių 
pakeliui rinko žoleles 
žodžiams Heidekraut 
Erika Arnika 

žodžius dėjo į sapną 
kaupė tamsoje 


in der Hūtte 
Celanas sutiko 
Martiną Heideggerį 


žengė 

Į miško laukymę 

stovėjo po žvaigždėmis 

išėjo iš nakties 

Der Tod ist ein Meister 

stovėjo auštant 
su sauja žolelių ir gėlių 


tačiau Sekvanos vandenys 
sruvo po akmeniniais tiltais 
graži Nepažįstamoji laukė 
su neapsakoma šypsena 


pomirtinė Kaukė 


ojis noko 

ir krito į atviras upės 
mirties užmaršties 
įsčias 


pasaulyje 

iš kurio dievai pasitraukė 

jį palietė gyva poezija 

ir jis pasitraukė jiems įkandin 


kokį klausimą 

poetas uždavė filosofui 
koks filosofinis 

akmuo 

guli prie kelio 

į miško trobelę 


der Tod 
ist ein Meister 
aus Deutschland 


Laikais kurie stojo 
po apgailėtinų laikų 


pasitraukus dievams 
traukiasi ir poetai 


Žinau kad mirsiu visas 


iš Čia 
ta menka paguoda 


suteikianti jėgos 
gyventi kitapus poezijos 


1990 

Gyvenimas šešėlyje 


Esu vertinamas kaip Sūnus 
su kartėliu pagalvojo 
Klausas Mannas 


Jis dažosi lūpas 
tarė sau Tėvas 
nors ir mano sūnus 


sapne išvydo 
pjero veidą 
pašaipiai 
vypsantį 


Kas iš Tavęs bus 


„pasaulis didelis 
prisidėsiu prie kabareto 
vaidinsiu teatre 
rašysiu eilėraščius 


vienas iš mūsų neteks proto 
kitas nusižudys 
trečias taps pediku“ 


Jis dažosi lūpas 
pagalvojo Tėvas 
su pasibjaurėjimu 
kas iš jo bus 


bemiegę naktį 
sunkus yra senolio miegas 
išgirdo sūnaus balsą 


Tai tu parašei 
Betrachtungen 
eines 

Unpolitischen 


baltam veide 
iš raudonų lūpų 
kyščiojo ugnies liežuvis 


bėgo metai 

Klausas kovojo su fašizmu 
parašė Mefistą 

įstojo į amerikiečių armiją 
dalyvavo kare 

nerado vietos Tėvynėje 


1949 metais išvažiavo į Kanus 
ir nusižudė 


< 

Vargšas Augustas von Goethe 


tvarkė dėliojo 

popierius sąskaitas 

herbarus kristalus ir fosilijas 
aprašinėjo monetas ir medalionus 
inventorizavo 

šluostė apdulkėjusias antikinių statulų 
gipsines atliejas 

smulkmeniškai aprašinėjo 
kiekvieną gyvenimo dieną 

lakstė pas Tėvą 

laukdamas pagyrimo 

baltos aklos Junonos akys 

sekė vaikį kiekvieną judesį juokus 
ir nuodėmes 

raudoni skruostai 

garbanoti amūro plaukai 
prakaituoti delnai 


stengės labai 
bijojo 


Augustas išgėrė 

dvylika taurių šampano 
skysdavo sunerimus pedantiškoji 
ponia von Stein 

Augustui dvylika metų 

parašė pirmą 

nevykusį eilėraštį 


linksma motinėlė 

širdim pilna meilės 
didžiuodamasi rodė tą kūrinį 
Dievui Tėvui Jupiteriui 

tas krenkšėjo tylėjo 


šypsojos vėl tylėjo 
tėvo akis spindulinga 
kaip deimantas aiškiaregė 


vėliau Augustas parašė dar 
daug nevykusių eilėraščių 
vėliau pasakė Tėvui 

kad turi išvažiuot į Italiją 


Italija! Italija! šūkavo Senis 

tai tuščias nuobodus banalus kraštas 
Schmutz! Ungeziefer! Unehrlichkeit! 
Štai Italija! 

jeigu ne jaunystės prisiminimai 
norėčiau nieko nebegirdėti 

apie tą šalį 

lik namuose 

esi man reikalingas 


tačiau Augustas išvažiavo 


esu Tėve užsiėmęs 

ir daug nuveikiau rašė iš Italijos 
radau Tavo kolekcijai 

retą mineralą 

tyrinėju debesų formas 


nežiūrėk į mane! 


esu girtas 

laurai laurai 
aplinkui lauriški 
nuobodūs laurai 

o aš esu mirtingas 

ir linksmas 
„O du lieber Augustin 
Augustin 

alles ist hin“ 

išvažiavau nuo Tavęs 

taip toli 

nusimečiau grandines 

dabar palengva mirsiu 

nieko nesakyk man 

neverk 

žinau kad nemėgsti laidotuvių 


nežiūrėk į mane 


argi Tu niekada 
neužsimerki 


Mirmekologija 
(pasakos apie užburtąjį Gučį tęsinys) 


Čia visai ne musė, 

tik atgailaujantis žmogus. 

Argi nematai raudonos kepuraitės 
ant jo galvos? 


Zofia Urbanowska, Užburtasis Gučis 


Trumpinau gyvenimą akis pražiūrėjau 
skaitydamas Istoriją visuotinę 
senovės ir naujųjų laikų 

dabar pats laikas 

imtis 

Histoire naturelle des fourmis 


skruzdėlės 

tvirtino Henri Bergsonas 
valdo požemį 

taip kaip žmogus žemę 


didžiai nusidėjo 

maži vaikai 

prieš skruzdėles 

jų nuodėmės šaukiasi dangaus keršto 


kapsto vaikai skruzdėlyną 

žabais pagaliais 

urbina požeminius koridorius 

svaido lauk 

baltus kiaušinėlius 

lervas 

kiša akmenis 

kankorėžius butelius 

stebi potvynį 
skęstančias skruzdėles 
nė nemirkteli 


(vakar išėjęs pasivaikščioti 
skruzdėlyne užtikau 
rausvą moterišką batelį) 


jie braidžioja 

po didelį tamsų mišką 
veržlia čiurkšle nusišlapina 
ant kauburio 
knibždančio saulėje 
užmeta gyvą drugelį 
juokias matydami 
slopstantį balto sparno 
virpulį 

merdėjimą 

švysteli žalią 

bejėgį pūkuotą 

vikšrą 

žvilgantį karkvabalį 
žiogą 

nutraukta koja 


velniški darbeliai 
angeliška vaikystė 


Guči! Guči! 
sklinda mamos balsas 
iš dangaus 


mažasis žudikėlis 
raudona kepuraite 
žvalgos išsigandęs 
kulnu 

juoda kanopėle 
traiško likusius gyvus 
dievo kūrinėlius 

ir dingsta 

iš nusikaltimo vietos 


o vaikiai! vaikiai! 

vieninteliai dangaus gyventojai 
šioje žemėje 

kas jums nutiko? 

užburtasis Gučis 

baigiantis dvidešimtajam amžiui 
darosi vis blogesnis 


kaip pranešė Vakarų Vokietijos policija: 


paaiškėjo, kad aštuonmečio, 

kuris buvo ištrauktas iš upės 

perpjauta gerkle, žudikas 

buvo vyresnis, dvylikametis jo draugas. 
Jaunasis žudikas teisinosi, 

neva draugas jį įžeidinėjo. 

Pirmiausia savo auką surišo 

ir užkimšo burną. Tada perpjove gerklę, 
Įmetė dar gyvą į upę, 

galiausiai smeigė peiliu 

Į krūtinę. Policija labai greitai 

aptiko jauno žudiko našlaičio 
pėdsakus... 


Guči! Guči! 

Aidas gena jį 

akys užsidega ir gęsta 
skruostai 

liepsnoja raudoniu 

mažas žmogelis jaučia burnoj 
žiaurų valdžios saldumą 
sugriovė užtvindė 

didelį miestą 


sugrįšiu čia rytoj 

reikalų pabaigti 

dar užridensiu ant paties viršaus 
tą didžiulį akmenį 


pagalvoja 
nuskuosdamas 

*kkk 


poezija ne visada 
įgyja eilėraščio 
formą 


po penkiasdešimties 
rašymo metų 
poezija 

gali apsireikšti 
poetui 

medžio 
tolstančio 
paukščio 

šviesos pavidalu 
kartais įgyja lūpų 
formą 


susisuka lizdą tyloj 


arba gyvena poeto viduj 
be formos ir turinio 


1988 spalio 13 —1989 kovo 10 

Vanduo puodelyje, 
Niagara ir autoironija 


ant stalo vanduo puodelyje 
o gal puodelis su vandeniu 
(vandens puodelis?) 


vanduo stovi ant stalo 
tai pirmoji APORIJA 


1991 metais sulaukiau tos akimirkos 
stovėjau akis į akį 

su 

Niagara Falls 


nugyvenau 

septyniasdešimt metų 

ir dabar 

atsisveikindamas su žeme dangumi 
vandeniu ugnimi 

ir oru 


bandau apkabinti vandenį 


suprasti Vandenį 

jame buvau pradėtas augau 
iš jo Žengiau 

į sausumą 


jo dėka gyvenu 
jis yra mano kūno 
mano smegenų dalis 


kai viena koja jau buvau 

kitame pasaulyje 

kažkas pasilenkė virš manęs 

ir suvilgė mano sukepusias lūpas 


mano liežuvį 
atgijo žodis 
gyvasis vanduo 


poezija išreikšta eilėraščiu 

tai vandenynas stiklinėje vandens 
smėlio pilis Sacharoje 

nudrėbta Vaiko 


1991 metais sulaukiau tos akimirkos 
stovėjau akis į akį 
su Niagara Falls 


ir dingtelėjo 
kvaila mintis: 


parašysiu TRUMPĄ eilėraštį 
ir tame 

eilėraštuke 

uždarysiu Krioklį 

kaip butelyje 

užkimšiu kamščiu 

ir taškas 


laiku „susivokiau“ 


laiku vadinasi 

prieš mane apimant beprotybei 
kai apsėdo 

poezijos demonas 

prancūzo grafomano pavidalu 
(Lenkijoje nežinoma figūra) 


Dar ilgai ten stovėjau 
grįždamas į save 
taikiausi su Tikrove 

su Kriokliu 

šis krisdamas aiškino 
mano poezijos 
galimybes braižė formas 

vilkinau laiką 

lėtai tolau 

sukinėjausi 

dairiausi atgalios 
lengvabūdiškai 
nebijodamas suakmenėti 
žado netekti 


užsimerkiau 
„O gal“... pamaniau 
„gal pasiseks“... 


šyptelėjau sau 

ir Saulei ir Apolonui 

jis šleivas kuprotas 

šlubas ir aklas 

skubėjo į 

XXI amžių 

stabtelėjo ties 

šiukšlių ir atliekų konteineriu 
išsitraukė pastipusią metaforą 
pagardino grožiu 

ir nurijo 


tuo metu 


mano bičiulis profesorius 
Richard Sokoloski 
University of Ottawa 
Modern Languages and 
Literatures 

ryžtingai ir sparčiai 
žingsniavo 

link laikraščių kiosko 

ten pirko man ledų su pistacijomis 
ir tris spalvotus atvirukus 
su Kriokliu 


pirmą išsiunčiau 
broliui 
antrą pažįstamam kritikui 


trečias 

guli ant mano rašomojo stalo 
kartais pradingsta 

kartais vėl atsiranda 


apžiūrinėju 

spalvotą atviruką 

įrėmintą 

mažą krioklį 

o „kitoje pusėje“ skaitau 
Niagara Falls, Ontario, Canada 


Known as „Honeymoon Capital 
of the World“ 

it attracts millions of visitors 
each year <...> there are manų 
gift shops, restaurants, picnic 
areas and other attractions... 
<..„> 


Chutes du Niagara 


Ces chutes, gui sont connues 

sous le nom de la „capitale mondiale 

de voyages de noces“ attractent des millions 
de visiteurs chague annėe. 


<..„> 

in addition to enjoying this spectacular 
view of both the American + the Horseshoe 
Falls... 

there are many gift shops, restaurants... 


en forme de fer d cheval 

Saulė šviečia pro lietutį 
Ragana šalia sukruto 


Ragana: 
Ak dovanok, kad sutikau grubokai! 
Bet kas nutiko tavo puikiajai kanopai? <...> 


Mefistofelis: 

<...> Visam pasaulyje progresas, kultūra, 

Taigi ir velniui išimties nėra; 

Šiaurietiški fantomai nemadingi. 

Kur beišvysi uodegas, ragus? Jie dingo. 

Na, o kanopą, pagrindinį atributą, 

Kuris tik kliudo, kai visuomenėj šlaistais <...>" 


P.S. 


iš tolimo Krašto 
per Vandenyną 
pasiekia mane garsas 
kad ten Apolono vaikai 
pasisako 
„Prieš nesuprantamą poeziją“ 


tą klausimą 

temą 

o gal problemą 
bandžiau graužti 
ankstyvoje jaunystėje 
prieš 

44 Metus 


* Johann Wolfgang Goethe. Faustas, vertė Antanas A. Jonynas. 
Vilnius: Tyto alba, 1999, p. 149. 


perėjau orą 

ugnį ir karą 

ir kelionės pabaigoje 
supratau 

kad 


suprantama poezija 


galiausiai tampa 
nesuprantama 


1993 kovo 31 

Priminimas 


pabandyk prisiminti 
ką reiškia būti poetu 
kaip būni poetu 
pabandyk 


kada paskutinį kartą buvau poetu 


prieš įžengdamas 
Į vyrų išvietę 
provincijos ligoninėje 


o dabar kaip yra dabar 
juk „dabar“ 

čiuopi paslaptį 

ir staiga po tavo pirštais 
gimsta eilėraštis 


„dabar“ praeina 

praėjo 

o dabar žiūriu 

matau (lange) nasturtos liepsneles 
gęstančias lapkrity 

tarp žalių lapelių 


o žodžiai? 


rašydamas 

skubu žodžiams į pagalbą 
(gal žodžiai skuba į pagalbą? 
o aš tik esu) 


gal dabar 

ateina ta permaina 
ir tampu poetu 

kai braukau žodžius 


būtent taip 


ir dar taip: 

tampu poetu 

kai padedu plunksną į šalį 
žiūriu pro langą 

užmerkiu akis 


ten juodi medžiai 
lietingi debesys 
gelstantys lapai 


praskrenda paukštis 
išeina poetas 
o aš lieku 


ir pabaigiu rašyti šiuos žodžius 


1992 lapkričio 29 

Veidrodis 


po ilgų šurmulio metų 

tarp nereikalingų klausimų 
ir atsakymų 

mane apgobė tyla 


tyla tapo mano eilėraščių 
veidrodžiu 
jo atspindžiai neatsiliepia 


Rembrandtas 

senatvės vystykluose 
bedantis 

gromuliuoja mane 
juokias 

nuo Wallrafo muziejaus 
sienos 

laiko išvargintos raukšlės 
piešia mūsų bendrą 
veidą 


veidą kurį matau dabar 
mačiau ir pradžioj 
tik tada to neįtariau 


veidrodis jaunas ir gyvastingas 
slėpęs jį 

savyje 

dabar tamsus 

pajuodęs 

miršta 

nebeatspindi 

laiko ar šviesos 

erdvės ar atodūsio 


Francis Baconas, 
arba Diego Velazguezas 
dantisto kėdėje 


prieš trisdešimtį metų 
pradėjau minti Baconui ant kulnų 


ieškojau jo aludėse galerijose 
mesos krautuvėse 
laikraščiuose albumuose nuotraukose 


sutikau jį Kunsthistorisches Museum 
Vienoje stovėjo priešais 

Infantės Margaritos portretą 

Infantin Margarita Teresa in blauem Kleid 
Diego Rodriguez de Silva y Velazguez 


pričiupau jį pagalvojau 
tačiau ten būta ne jo 


po mirties 

Franciui Baconui jau išėjus 
pasidėjau jį po gaubtu 
norėjau apžiūrėti dailininką 
iš Visų pusių 


turėdamas galvoje 
jo įgimtą polinkį 
pabėgti išnykti 
prisigerti 


keliauti 

laiku ir erdve 

nuo vienos aludės prie kitos 
tarsi barokiniam putto 
pametusiam skrybėlę 

ir raudoną kojinę 

turėjau jį sustabdyti 


kelias savaites 
vaikščiojau į Tate Gallery 
užsidarydavau su juo 

ir rydavau akimis 


virškinau jo kraupų 

mėsos meną maitų kopuliaciją 
užsidaręs savyje 

tęsiau dialogą 

su Saturnu nuolat užsiėmusiu 
ryjančiu savo vaikus 

Žmogus nužudomas kaip ir žvėris 
mačiau: vežimus sukapotų žmonių 
kurie nebus išganyti 


rašiau 1945 metais 

nuo alkoholio Baconas 
tapdavo šiltesnis draugiškesnis 
dosnus ir savas 

statydavo pažįstamiems 
šampano ikrų 

virsdavo angelu 

pamerkusiu sparną 

į alaus bokalą 


dauguma mano darbų — sakydavo — 
nutapyti Žmogaus 
kurį kankina Nerimas 


tapydamas vieną triptiką 
drąsinaus alkoholiu 

tik sykį padėjo 

sumurmėjo 

paišydamas pirštu ant stiklo 
Lager Beer Lager Beer 
tapiau 1962-aisiais 
nukryžiavimą 

kartais pagiriom 

nelabai suprasdamas ką darau 
bet tąsyk padėjo 

į kabantį negyvos mėsos gabalą 
pakilęs nuo staliuko tyliai tarė 
taip taip esame mėsa 

esame potenciali maita 

kai užeinu į mėsos krautuvę 

vis pagalvoju kaip keista 

kad ant kablio ne aš 

matyt čia tik grynas atsitiktinumas 
Rembrandtas Velazguezas 

na taip jie tikėjo kūno prisikėlimu 
jie melsdavosi prieš imdamiesi teptuko 
o mes žaidžiame 

šiuolaikinis menas tapo žaidimu 
nuo Picasso laikų visi žaidžiam 
vieni geriau kiti blogiau 


ar matei Dūrerio piešinį 
rankos sudėtos maldai 
akivaizdu gėrė valgė žudė 
prievartavo ir kankino 

tačiau tikėjo kūno prisikėlimu 
amžinuoju gyvenimu 


gaila kad... mes... 
neužbaigė ir išėjo jam vienam 
težinoma kryptimi 
bėgo metai 

medžioti Baconą 
padėdavo man Adamas 
poetas vertėjas 
krėtkopis redaktorius 
gyvenantis Londone 

ir Norviče 

1985 birželio 12 dieną 
parašė man: 


Brangus Tadeuszai 

šiandien lankiausi didžiulėje Bacono parodoje 
ir pamaniau, kad tau ji būtų suteikusi 

daug malonumo. Aš gi ėjau be didelio noro. 
Tačiau nesigailiu, nes tų ankstyvųjų 

apgraužtų galvų kompozicija ir spalvos 

išties efektingos. O nauji darbai 

manęs neįtikino. Kaip jau rašiau, 

atvažiuosiu į Vroclavą <...> 

kitoje atviruko pusėje Head IV reprodukcija 


tik aš Adamai 

negaliu susikalbėti 

su Baconu 

Jis nemoka lenkiškai 

aš nemoku angliškai 

pasakyk jam kad debiutavau Nerimu 
1947-aisiais 


rašiau: ketvirčiuoti 
rausui idealai 
kabo mėsinėse <...> 


1956 metais rašiau: 


tebekvėpuojanti mėsa 
persunkta kraujo 

štai maistas 

toms tobuloms formoms 


taip glaudžiai apspinta grobį 
netgi tyla neprasimuša 
išorėn <...> 


the breathing meat 
filled with blood 

is still the food 

for these perfect forms 

abu mes bastėmės 
po „Bevaisę žemę“ 


Baconas sakė kad jam patinka 
savo darbus apžiūrinėti per stiklą 


netgi Rembrandtas 

jam mielesnis po stiklu 
nesutrukdo ir atsitiktiniai žiūrovai 
kurie atsispindi stikle 

suterlioja paveikslą 

ir dingsta 

aš 

nepakenčiu paveikslų po stiklu 
matau ten save prisimenu kadaise 
stebėjau kelis japonus 
užklojusius Monos Lizos šypseną 
jie nenustygo vietoje 

tik Džokonda stikiniame karste 
nė nekrustelėjo 

po to karto 

nebevaikštau į Luvrą 

Džokonda šypsojos į ūsą 
Baconas uždarė į narvą 

popiežių Inocentą VI 

vėliau Inocentą X 

ir Pijų XII 

Infantę Margaritą žydra suknele 
dar kažkokį teisėją ar prokurorą 
visi tie personažai pradėjo klykti 


1994 Metais 

vasario 14-3ją 

šventojo Valentino dieną 
stikliniame ekrane 

man apsireiškė Francis Baconas 
apvali galva veido ovalas 
suglamžyta eilutė 

klausausi Bacono 

žvelgiu į portretą 


į raudoną popiežiaus Inocento VI veidą 
žvelgiu į mielą Infantės burnytę 


bandžiau pavaizduoti 

burnos ertmės peizažą 

bet man nepavyko 

sakė Baconas 

burnos ertmėje randu 

visas įstabias Diego Velazguezo 
paveikslų spalvas 


stiklas slopina klyksmą 

pamaniau 

Baconas operavo 

be nuskausminimo 

panašiai darbavosi XVIII amžiaus 
dantistai 

Zahnextraktion 

pjaustė ir votis piktžaizdes karbunkulus 
neskaudės sakė jis Infantei 

prašau pražioti burnytę 

deja nuskausminamųjų neturiu 

taigi skaudės 

Infantė ginekologo kėdėje 

popiežius Inocentas VI elektros kėdėje 
popiežius Pijus XII laukiamajame 
Diego Velazguezas 

dantisto kėdėje 

bičiulis George Dyer 

before a Mirror — 1968 

arba ant unitazo... 


tapiau pražiotas burnas 

Poussino klyksmą Šantilji 

ir Eizenšteino klyksmą ant laiptų 
tapiau 

ant laikraščio drobės 

ant reprodukcijų reprodukcijų 

mano dirbtuvės kampe 

susikaupė šūsnis laikraščių nuotraukų 


170 | 171 


dar jaunas nusipirkau Paryžiuje 

knygą apie burnos ertmės ligas 
Baconas kalbėjosi su Davidu Sylvesteriu 
ir nekreipė į mane dėmesio 


norėjau išprovokuoti jį 

tad paklausiau ar yra girdėjęs 

apie pūvančią Sigmundo Freudo burnos ertmę 
į gyvenimo pabaigą netgi ištikimas 

šuo bėgdavo nuo savo šeimininko 
nepakęsdamas smarvės 

kodėl jūs nenutapėte 

gomurio kurį sugraužė 

gražuolis vėžys 

Baconas apsimetė negirdįs 


tie jūsų modeliai dryksta 

kaip debesys nudirta oda 

ir vėl pasodinote popiežių 
Inocentą kažkelintąjį 

orkaitėn 

vėl norite tai apsnūdusiai 

puikiai sudėtai ir puikiai nutapytai 
Infantei paskirti 

„die Applizierung“ des Klistiers 


norėjau paprašyti Adamo 
pagalbos bet Adamas 

tik šyptelėjo 

valgė sumuštinį su tunu 
ir gėrė hainekeną 


pasakyk jam Adamai 
pasakyk jam 

prašyčiau „angliškai“ 
kad užčiaupta burna man 
gražiausias peizažas 


Nepažįstamos florentietės burna 
Andrea della Robbia 

Ritratto d'Ignota 

Portrait of Unknown Woman 


ir dar pasakyk jam 

kad Franzas Kafka bijojo 
pražiotų burnų ir dantų 

su auksinėmis karūnėlėmis ir mėsa 
panaudojau tai pjesėje Spąstai 
ją rodė Norviče 

gaila kad Baconas nenutapė 
Elioto kenčiančio 

nuo antkaulio uždegimo 
veidu perrištu languota 

skara 


dabar Adamas valgė sumuštinį 
su rūkyta lašiša 

Tadeuszai! Tai jau trečias bokalas 
įspėjau tave kad ginesas 

yra stiprus 

paklausk pono Francio 

ar jis žino ką pasakė Vondračekas 
apie burnas ir dantis 

Adamas paslėpė krėtkopis 


Der Mund ist plėtzlich 
der Zūhne ūberdrūssig 
pasakė Vondračekas 


Baconas kreipėsi į alaus bokalą 
nepavyko man nutapyti šypsenos 
vis vyliausi 

kad pajėgsiu nutapyti burną 

kaip Monet nutapė 

saulėlydį 


o tapiau 
burnas pilnas klyksmo ir dantų 

nukryžiavimas? dar sykį kartoju 
tai vienintelis paveikslas 

kurį tapiau išgėręs 

bet nei gėrimas nei narkotikai 
nepadeda tapyti 

tampi tik šnekesnis 

ar tiesiog plepesnis 


lik sveikas Franci Baconai 
parašiau apie Tave poemą 
daugiau nebeieškosiu Tavęs 
gana taškas 

a! dar poemos pavadinimas 
Francis Baconas, 

arba 

Diego Velūzguezas 

dantisto kedėje 

neprastas, ar ne 

joks airių 

ar anglų kritikas 

ar poetas 

nebuvo sugalvojęs tokio pavadinimo 
gal be reikalo 

prie pavadinimo prikabinau 
ir šią ilgą poemą 

tačiau žmogus prie alaus 
daros šnekesnis 

ar tiesiog plepesnis 


1994 vasaris-1995 kovas 


Mačiau JĮ 


miegojo ant suoliuko 
po galva pasikišęs 
plastiko maišą 


lietpaltis purpuro spalvos 
priminė seną pašluostę 


ant galvos ausinė kepurė 
violetinės pirštinės 

Iš jų stirksojo pirštas 
smilius ir tas kitas 
(pamiršau kaip vadinamas) 


pamačiau jį parke 


tarp pliko medelio 
pririšto prie lazdos 
tuščios alaus skardinės 
ir diržo pakibusio 
erškėtuogių krūme 


vilkėjo trimis megztiniais 
juodu baltu ir žaliu 

(visi jau praradę spalvą) 
miegojo ramiai kaip vaikas 


širdimi pajutau 
(ne pagalvojau bet pajutau) 


kad tai Jėzaus 
Vietininkas žemėje 


o galbūt pats Žmogaus Sūnus 


kilo noras paliesti jį 
ir paklausti 
ar tu Petras? 


tačiau užplūdo mane 
didžiulė nedrąsa 
ir praradau žadą 


jo veidas skendėjo 
tarp rudos barzdos kuokštų 


norėjau pažadinti 
ir darsyk paklausti 
kas yra tiesa 


pasilenkiau virš jo 

ir pajutau iš burnos 

sklindant 

blogą kvapą 

bet vis tiek kažkas bylojo man 


kad tai Žmogaus Sūnus 


atsimerkė 
ir pažvelgė į mane 


supratau kad viską žino 
traukiausi sumišęs 
tolau 


bėgau 


namuose nusiploviau rankas 

poetas emeritas 


Czestawui Mitoszui 


sėdas ant suolo 
nusiima akinius 
užsimerkia 


valos akinius 
atsiverčia laikraštį žvalgos po pasaulį 
sulanksto laikraštį stojas 


praranda pusiausvyrą 
remias į lazdą 

skaito užrašus 

ant suolo atkaltės 


eina kalbas su savimi 


kalbas su mirusiais 
poetais 


prieina prie jo 

dvi moterys 

klausia ar skaito bibliją 

ar tiki pragaru 

pasaulio pabaiga rojumi žemėj 


šypsos linksi galva 

į senatvę linkęs 
kalbėtis su žmonėmis 
kurie tyli 


tolsta 
sėdas ant suolo 
žiūri į debesis 


tada atskrenda 
kranklys 

braukia juoda plunksna 
jam per lūpas 
užčiaupia jas 

ir nuskrenda 


1996 

Namų darbai 


namų darbai 
jaunam poetui 


neaprašinėk Paryžiaus 
Lvovo ir Krokuvos 


aprašyk savo veidą 
iš atminties 
ne išveidrodžio 


veidrodyje gali supainioti 
tiesą su jos atspindžiu 


neaprašinėk angelo 
aprašyk žmogų 
su kuriuo vakar prasilenkei 


aprašyk savo veidą 
ir pasidalinki su manimi 
jo nuotaikų virsmu 


lenkų poezijoje 
nesu aptikęs 
gero autoportreto 

Aušra dienair naktis 
suraudonarože 


gavau iš Ponios rožę 
raudona 

vidury veik juoda 
rudeninė 


atrodo tokia ryški 
tuščiame baltame 
kambaryje 

tarsi ją būtų iškirpęs 
lancetu 

daktaras 
Gottfriedas Bennas 


naktį rožė 
kvapu aprašo 
savo formą ir svorį 


žadina mane 
dygliu 


išmestas 
iš sapno į tikrovę 
dar virpančią lakią 


matau ją 
maudosi saulėje 


pražysta 
yra agresyvi 


nepakenčia 
šalia savęs 

nei lakštingalos 
nei poezijos 


Hafis umdichtend hat Goethe gedichtet 
„unmėglich scheint immer die Rose 
unbegreiflich die Nachtigall“ 


žvilgsniu lytėjau 
nuošalias 

vietas 

tarp žiedlapių 


po dienos 
auštant 
išnešiau rožę 
Į kitą kambarį 


pagaliau galėjau užsiimti 


eilėraščiu 

šalia rožės 

jis nyko 

akyse 

dabar sugrįžo 
raudonis 
atgijęs sujudėjo 


pastebėjau kad poezija 
pavydi rožei 
rožė pavydi poezijai 


po kelių valandų 
praleistų su mūza 
pravėriau duris 


išvydau juodą rožę 
apžiūrinėjančią save veidrodyje 

nepraradusią orumo 
ir reikšmingumo 


pasisavinau iš rožės 
jos atspindį veidrodyje 
paverčiau žodžiu 

ir šitaip 

baigiau 


šį reikalą 


2001 


Tai kas kad sapne 


rašau ant vandens 


iš kelių sakinių 
iš kelių eilėraščių 
statau arką 


kad ką nors išgelbėčiau 
nuo tvano 
kuris mus užklumpa 
nuplauna nuo žemės 
paviršiaus 
kai džiugesio apimti 
gręžiamės 
į saulės dievą 
ir tą Dievą 
kuris 
„nežaidžia kauliukais“ 
Nieko nežinome 
apie trūkius 
senos motinos žemės gelmėse 
renčiame smėlio 
bokštus 
statome 
gyvenimo ir mirties 
pakrašty 


mūsų Motina žemė 

žydra apvalaina 
apsisiautus debesų vualiu 
pilna vaisingo gyvybės 
vandens 

pilna vulkaninės ugnies 
žalia tarp dviejų baltų ledo 
kepurių kvepia sakais 

šiek tiek suplota 

po kruvinų karų 

po revoliucijų 

orgazmų 

užmigusi sapnuoja 

rojaus sodą 

Olimpo dievus 

dievą aukštybėse 
kvėpuoja gražėja 

atgauna jėgas 

ir raudonį giliai kvėpuoja 
ilsis po kūrybinės evoliucijos 
kaip motina vilkė 

maitina žmonių jauniklius 
pamestus dievų 

kurie užmiršo 

savo priedermes 


Mano arka lėtai užplaukia 
ant žodžių ant sapnų seklumos 


ratu apstojusi publika 
laukia balto balandžio 
fejerverkų ir balionėlių 
smalsiai laukia 
išgyvenusių žmonių 
žvėrių ir medžių 

kurmių ir rojaus paukščių 


Tik iš arkos 
niekas neišlipa 


Girtas statytojas 
miega tarp nuogų kūnų 
šie Yra ir švinksta 


Mano vardas Kanagava 
mano vardas Cunamis 
mergina juokias 

rodo tatuiruotę 


ant užpakaliuko ir pilvo 
landžios kameros keliauja 
gaktos kalvelėmis 
pilnomis jūržolių perlų 
nuslysta lytinėm 

lūpom burna 

pilna smėlio ir kriauklyčių 


dvėsena dvokia 

apvaizda giedravalkio 
aptraukta akimi budi virš mūsų 
spalvoti maišai su skenduolių 
kūnais sumesti padrikai 

arba suguldyti konteineriuose 
šaldytuvuose masiniuose kapuose 
grioviuose šaldikliuose 

dar vanduo neatslūgo o 
pliažuose jau pasirodė turistai 
gražios merginos 

marškinėliai su užrašais 


geidžiu Didžiojo Cunamio 
gal norėtum štorminio 
Cunamio su manim 


parduodami niekučiai 

žaislai pliušiniai žvėreliai 
nuotraukos irstančių 

kūnų dvėsenų gyvulių žmonių 
parduodami vaikai 

perkami vaikai 

linksmybių namams 


Cunamis tai spalvingas 

šou reginys begalybės 

paviršiuje 

Landžios kameros kapstos tarp lavonų 
objektyvai skrodžia beginklius mirusius kūnus 
žurnalistai ir fotoreporteriai 

nešas naguose 

žmonių mėsos fragmentus 

skiautes gabalus 

laikrodžius galvas žiedus rankas 
auskarus žarnas kompiuterius telefonus 
palengva viskas 

grįžta į vėžes 

Turistai neatsisako 

nusipirktos kelionės 


tai žiūrima tai kelia adrenaliną 
„Žiūrimumas“ viršija rekordus 


rašau ant vandens 

rašau smėly 

iš saujelės likusių žodžių 
iš kelių sakinių paprastų 
kaip dailidės proza 

iš kelių nuogų eilėraščių 
statau arką 

kad nors ką išgelbėčiau 
nuo tvano 

kuris mus užklumpa 
vidury baltos dienos 
arba vidury nakties 
nuplauna nuo žemės paviršiaus 


statau savo arką 
girtą laivą 
popierinį laivelį 
su raudonomis 
juodomis burėmis 


Tai kas kad sapne 


Vroclavas, 2004-2005 

Tadeuszo Rožewicziaus poezijos rinkinių, kuriuose eilėraščiai 
publikuoti pirmąkart, pavadinimų santrumpos 


czR  Czerwona rekawiczka (Raudona pirštinė), 1948 
Dzz Dzieta zebrane (Rinktiniai raštai), t. 10, 2006 
F Formy (Formos), 1958 
GA Gtos anonima (Anonimo balsas), 1961 
N Niepokėj (Nerimas), 1947 
NP nožyk profesora (profesoriaus peiliukas) 2001 
NPP Nic w ptaszczu Prospera (Niekas su Prospero apsiaustu), 1963 
NPPS Na powierzchni poematu i w šrodku (Poemos paviršiuje ir viduje), 1983 
oT Opowiadanie traumatyczne (Trauminis pasakojimas), 1979 
P Plaskorzežba (Bareljefas), 1991 
Po Poemat otwarty (Atvira poema), 1956 
PP Pigč poematėw (Penkios poemos), 1950 
R Regio, 1969 
TT Twarz trzecia (Trečiasis veidas), 1968 
wo Wiersze i obrazy (Eilėraščiai ir paveikslai), 1952 
zF Zawsze fragment (Visada fragmentas), 1996 
ZFR  Zawsze fragment. Recycling (Visada fragmentas. Recycling), 1998 
zR Zielona rėža (Žalia rožė), 1961 


Atejo pamatyti poeto 


„Eilėraštis — dažnas reiškinys, poezija yra labai retas reiš- 
kinys“, — rašė Tadeuszas Rožewiczius (1921-2014) pristaty- 
damas vieną iš savo rinkinių. Visą gyvenimą jis bandė atskirti 
eilėraštį ir poeziją, tiksliau, ieškojo poezijos eilėraštyje, už 
eilėraščio, kėlė sau užduotį, sunkesnę negu Sizifui skirtą, nes 
Sizifo akmuo buvo konkretus, o apie poeziją taip nepasakysi. 
Išleido daug knygų, buvo vienas iš produktyviausių lenkų 
poetų. Ar jam pavyko? Nėra abejonės, kad jis visą laiką buvo 
šalia poezijos, sekė jos pėdomis, matydamas bent jau jos 
šešėlį. To pakanka, kad paliktum pėdsaką literatūros istori- 
joje. O jo pėdsakas yra vienas ryškiausių dvidešimto amžiaus 
lenkų literatūroje. 

Tadeuszas Rožewiczius, poetas, prozininkas, drama- 
turgas, gimė 1921 metų spalio 9-ąją mažame miestelyje 
Radomske (Lodzės vaivadijoje), teismo tarnautojo ir namų 
šeimininkės šeimoje, augo kartu su dviem broliais, Januszu ir 
Stanistawu. Vyresnis brolis Januszas, pats rašęs ir spausdinęs 
eilėraščius, tapo jo vedliu į literatūros pasaulį, vaikystėje jie 
kartu skaitydavo pasakas, knygas apie indėnus ir kaubojus, 
vėliau Januszas parnešdavo į namus knygų, pogrindinių 
žurnalų. Ilgainiui patį Tadeuszą užvaldė spausdinto žodžio 
magija. 1943 metais Januszas rašė broliui: „Tu rašai geriau už 
mane, būsi geresnis poetas...“ Karo pradžioje Januszas tapo 
Armijos Krajovos partizanu, 1944 metais buvo sušaudytas 
gestapo. Jaunesnis brolis Stanistawas vėliau tampa kino 
režisieriumi, Tadeuszas jam parašo ne vieną scenarijų. 

Prasideda karas, būsimam poetui tenka palikti gimnaziją, 
jis padeda šeimai dirbdamas įvairius pagalbinius darbus. 
1942 metais, kai Armija Krajova tampa reguliariąja armija, 
įstoja į slaptą puskarininkių mokyklą, ten mokosi pusę metų. 
Ją pabaigęs atsiduria partizanų būryje miške, gauna Satyro 
slapyvardį. Netrukus vadovybė pastebi ir jo literatūrinius 

gabumus, jam pavedama redaguoti partizanų leidinį „Czyn 
Zbrojny“, šį jis praturtina ir literatūriniais tekstais. Tokio- 
mis aplinkybėmis randasi ir jo pirmoji knyga „Echa lešne“ 
(„Miško aidai“, 1944), slaptai padauginta šimto egzempliorių 
tiražu. „Tai poezija ir pasakojimai partizanų daliniams“, — 
daug vėliau apie šią knygą rašys autorius. 

Po karo Čenstakavoje išlaikęs abitūros egzaminus, pra- 
deda meno studijas Krokuvoje, bet jų taip Ir nebaigia. Tačiau 
studijos palieka gilų pėdsaką, Rožewiczius susipažįsta su 
svarbiausiais to meto menininkais, įsilieja į neoavangardis- 
tinę Krokuvos grupę. Jo domėjimasis vizualiaisiais menais 
neišblėsta per visą kūrybos laikotarpį, ir vėlesniais metais jis 
daugiau bendrauja su menininkais negu su rašytojais. 

Tikrasis poetinis debiutas įvyksta 1947 metais su knyga 

„Nerimas“, šiuo rinkiniu Rozewiczius tvirtai žengia į lenkų 
literatūrą. Kai kurių kritikų vertinimu, nuo šitos knygos 
prasideda naujoji lenkų poezijos lyrika, „Nerimo“ reikšmė 
net lyginama su amžiumi anksčiau pasirodžiusia Adomo Mic- 
kevičiaus knyga „Baladės ir romansai“. Įdomu, kad poetas 
jau nuo pirmųjų knygų pasireiškia kaip brandus autorius, 
atsinešantis ir savus poetinius įrankius, ir teminius orien- 
tyrus. Julianas Przyboszas, jo mokytojas, šitaip apibūdina 
debiutą: „Yra poetų, kurie kaip Minerva iš Jupiterio galvos 
iššoka su visa ginkluote. Iš debiutavusiųjų po karo vienintelis 
poetas pasirodė su visa savo vaizduotės galia. Tai buvo kaip 
tik Rožewiczius.“ 

Labai greitai poetas tampa bene jauniausiu lenkų literatū- 
ros klasiku, būdamas vos trisdešimt šešerių išleidžia poezijos 
rinktinę. Savame kelyje į Parnasą neišvengia ir duobių, jo 
atvirai išpažįstamas ateizmas, prielankumas socializmui ir 
socrealizmo stiliui išprovokuoja konservatyvesnių literatų 
ir kritikų išpuolius, jis vadinamas nihilistu, formalistu, 
imperializmo ideologu. Rėžewiczius šį laikotarpį išgyvena 
nelengvai, jis savaip atkartoja daugelio to meto intelektualų 
iliuzijas ir klaidas. Vėliau pats ironiškai įvertina: „Taigi pra- 
dėjome kalbėti optimistiškai ir užsižiūrėję į „rausvapirštę 
aušrelę“ pabudome su pirštu naktiniame puode.“ Poetas 
išlieka nepriklausomas, vengia politinių įsipareigojimų, 

neatsitiktinai pasirenka gyvenimą nuošaly nuo literatūrinių 
centrų, ilgiems dešimtmečiams apsistoja Glivicėse, saugoda- 
mas savo laisvę ir mąstymo savarankiškumą. Tik 1968 metais 
persikelia į Vroclavą, kur gyvena iki pat mirties. 

Rožewicziaus poezija nuo pat pirmųjų eilėraščių gali būti 
suprantama kaip bandymas aprašyti karo pasekmes. Apie 
patį karą jis kalba nedaug, jo kūryboje karo fiziologijos ir bai- 
sybių mažai, bet jis kelia pagrindinį klausimą — kas atsitiko 
žmogui po karo. Kaip poetas jis aiškiai suvokia, kad tradicinė 
poezijos kalba yra bejėgė aprašyti pokario žmogaus, ištikto 
gilios depresijos, būsenas. Vakarų kultūra, ypač literatūra, 
gyvena pokatastrofinėmis nuotaikomis, visi iki šiol galioję 
kultūros instrumentai, tarp jų ir poetinė kalba, atrodo be- 
jėgiai, o naujų dar nėra. To meto būseną įvardija garsusis 
Theodoro Adorno klausimas: ar įmanoma poezija po Osven- 
cimo? Rožewiczius atsiduria šio kultūros ir poezijos virsmo 
priešakyje, kitaip sakant, avangarde. Viename eilėraštyje jis 
taip ir sako: 


namuose manęs laukia 
užduotis: 
Sukurti poeziją po Osvencimo. 


Poetas skausmingai išgyvena žodžio devalvaciją. Grožis, 
turėjęs išgelbėti pasaulį, iš tiesų tapo jo tragedijų bend- 
rininku ar bent jau pasyviu liudytoju. Todėl Rožzewiczius 
pasuka minimalizmo kryptimi, pradeda nuo pasaulį 
ištikusios nelaimės, bando kalbėti paprastais žodžiais, klaus- 
damas, kas liko po katastrofos. Antra vertus, lieka maksima- 
listas, kelia sau aukštus reikalavimus, suvokia esąs poetas, 
bet nenori paklusti poetinio kalbėjimo konvencijoms. Jis 
siekia poetikos, kuri bylotų ne apie idėjas, o apie daiktus ir 
įvykius. Todėl atsisako tradicinių eiliavimo sistemų ir poezi- 
jos muzikalumo, vengia klasikinių ir romantinių spausdinto 
žodžio gestų. Przyboszas taip įvardija jo poetines pastangas: 
„Rožewiczius neturi jokių nuolatinių eiliavimo atramų, tik 
patį poetinį darbą.“ Šiandien Rėžewiczius laikomas tam 
tikro laisvo eilėraščio išradėju, to eilėraščio skiriamieji 

bruožai — supaprastinta sintaksė, redukuota metafora, 
polinkis į šnekamąją kalbą, ironija ir sarkazmas, negatyvumo 
technika. Jis peržiūri įprastas poetines temas ir rekvizitus, 
gręžiasi į kasdienybę, atsisako religijos, atmeta poeto privi- 
legijas. Leksikos jis semiasi iš kasdienės kalbos, dažniausiai 
vartoja tiesiogines žodžių reikšmes, jų neindividualizuoja. 
Galima sakyti, kad poetas kuria konkrečiąją poeziją, o jos 
rezultatas — išmatuojamas, objektyvus, šaltokas pasaulis, ir 
jame negirdėti ekspresionistinio šauksmo. 


čia stalas sakiau 

čia stalas 

ant stalo duona ir peilis 
peiliu raikoma duona 
duoną valgo žmonės 


Vėliau poetas ne sykį kaltinamas poezijos suprozinimu, 
tačiau jis pats priešinasi poetinei tradicijai skelbdamas 
poezijos mirtį. Kartu jis suvokia savo situacijos paradoksa- 
Iumą bandydamas prikelti poeziją iš mirusiųjų, kūryboje 
abejoja ir savimi, ir savo poezija. Toks savikritiškas jis išlieka 
iki pat mirties. ROzewiczius yra vienas iš tų pokario autorių, 
kurie peržengia žanrų ribas, nors vis tiek savo kūrybą griežtai 
dalija į poeziją, prozą, dramą. Tarsi priešindamasis savo 
paties įžvalgoms apie poezijos ribotumą ir jos agoniją, jis 
rašo daug, dažnai grįžta prie tų pačių dalykų, todėl jo kūryba 
nepasiduoda periodizacijai. Jis nuolat perrašo tekstus — yra 
po kelias tų pačių eilėraščių versijas, perrašo net pirmąją 
poezijos knygą, be to, ilgai dirba prie kiekvieno eilėraščio, 
todėl aiški chronologija sunkiai įmanoma. 

Ir vis dėlto nuo šeštojo dešimtmečio jo kūryboje vis 
aiškiau įžvelgiama savita — turint galvoje lenkų poezijos 
kontekstą — avangardistinė programa. Poezijos mirties 
tema siejama su kultūros ir vertybių griūtimi, su Friedricho 
Nietzsche's skelbtąja Dievo mirtimi. Tokioje situacijoje lieka 
žvelgti į tuštumą. Niekis laikytinas viena iš pagrindinių jo 
poetinio mąstymo kategorijų, todėl poetas dažnai kaltina- 
mas nihilizmu. Tačiau jis yra labiau metafizinis nihilistas, 

permąstantis metafizinių pamatų irsmą ir stoką. Rožewic- 
ziaus avangardizmas nėra toks destruktyvus kaip dvidešimto 
amžiaus pradžios avangardistų, kvietusių griauti Luvrą, 
deginti knygas, — jam kultūra išlieka kaip fonas, kur svarbią 
vietą užima moralė. Tačiau jis pats moralizuoti nelinkęs, tai 
nejo stilius, pasitelkdamas negatyvumo techniką poetas 
kuria savąją sacrum versiją. 


Didžiausi įvykiai 
Žmogaus gyvenime 
yra Dievo 
gimimas ir mirtis 


Šiandien Rėžewiczius laikomas vienu pirmųjų vartotojiš- 
kumo kritikų ir postmodernizmo pranašų. 1994 metais rašy- 
tojas pripažįsta: „Man tai svarbu — čia (Lenkijoje — E. A.) 
postkonsumerizmas, postmodernizmas tapo madingi tik 
pastaraisiais metais. Aš tai pabrėžiu, ir jeigu mano darbai 
ko nors verti, tai tik todėl, kad į šiuos klausimus atkreipiau 
dėmesį prieš ketvirtį amžiaus.“ Išties Rozewiczius vienas 
pirmųjų pamato kultūrą kaip šiukšlyną, jis yra įsitikinęs, kad 
literatūroje visa, kas gali būti pasakyta, jau pasakyta, todėl 
savo poezijai pasitelkia įrankius, kurie postmodernizmo 
teorijoje vadinami recycling, ready made, koliažu. Jo eilėraščiai 
dažnai konstruojami kaip koliažai, skolinami kitų autorių 
fragmentai, juose daug citatų įvairiomis kalbomis, pasitel- 
kiama poparto technika, piešiami banalūs vaizdai. Savo 
kūryba jis bando įrodyti, kad nėra temų, kurios netiktų eilė- 
raščiui. Eilėraščiui, kuris pralaimi sau pačiam ir nieko neaiškina. 
Todėl ironija neišvengiamai persmelkia visą poeto kūrybą. 
Poetas didžiąją gyvenimo dalį praleido provincijoje, 
laikėsi nuošaly nuo politikos ir pramogų, tačiau jo kūrybos 
nepavadinsi provincialia. Anot kritikų, jis padarė tai, ką 
paprastai atlieka grupė ar visa karta — keitė kalbą, stilistiką, 
poetiką, rašymo etosą. Tokio lygio novatorius visada provo- 
kuoja, todėl poetas išliko vienišas, net iki šiol nelabai kritikų 
įvertintas, nors ir šiandien ne vieno jaunesnio lenkų poeto 
pavadinamas mokytoju. Kitaip nei Lenkijoje, Rožewiczius 

išgarsėjo platesniame pasaulyje, ten daug dėmesio sulaukė 
ir jo poezija, ir dramaturgija. Didžiausia sėkmė jį aplankė 
Vakarų Vokietijoje, jo vaidmenį glaustai ir aiškiai įvardijo 
vokiečių poetas Michaelis Krūgeris rašydamas įžangą vienai 
iš jo knygų — „mūsų mokytojas Tadeuszas“. Netrukus 
Rožewiczius tapo skaitomas Didžiojoje Britanijoje, JAV, ten 
jam padėjo įsitvirtinti ir Czestawas Mitoszas. Anglakalbiame 
pasaulyje, be Mitoszo, jau buvo žinomas ir dar vienas lenkų 
poetas, Zbigniewas Herbertas, labiau tenkinęs kultūrinius 
skaitytojų lūkesčius. O Rožewiczius atstovavo „laukiniam“, 
šiuolaikiniam avangardui. Bet jau 1975 metais jis atsiduria 
kandidatų gauti Nobelio premiją sąraše šalia kitų iškilių 
lenkų rašytojų (tarp jų buvo ir Mitoszas su Herbertu). Nesi- 
gilinant į premijų teikimo peripetijas ir užkulisius, užtenka 
priminti, kad kaip tik šie trys minėti poetai kartu su Wistawa 
Szymborska nulėmė dvidešimto amžiaus lenkų poezijos 
kryptį. Lietuvių poetai irgi su malonumu brenda į tą sraunią 
lenkiškojo avangardo upę rizikuodami poetine gyvybe ir 
kartu mokydamiesi plaukti. 

Rozewicziaus eiles galima skaityti įvairiai: pasitelkiant psi- 
choanalizę, hermeneutiką, postmodernizmo teoriją, tačiau 
galima ir paprasčiau — laikais, kai menas atrodo nereikalin- 
gas, gal net neįmanomas, užtenka tiesiog skaityti. Jo kūryba 
yra autobiografiška, tačiau jis nekalba apie asmeninius 
dalykus. Tai gana tipiška — avangardas vengia jausmų ir 
jausmingumo. Net poeto egzistencializmas ir erotika yra vei- 
kiau diagnostiniai, filosofiniai negu išpažintiniai. 1995 metais 
pristatydamas savo rinktinę „Nerimas“, pavadintą taip pat 
kaip ir debiutinė knyga, palydimajame žodyje jis sako: „Nuo 
seno planavau parašyti autobiografiją, tačiau tai pernelyg 
lengva. Tegu šis poezijos rinkinys atstoja autobiografiją.“ 
Poezija ir yra tikroji poeto biografija. 


Tarp daugybės 
neatidėliotinų reikalų 
užmiršau 

kad reikia dar 

ir mirti 

Tadeuszas Rožewiczius mirė 2014 metų balandžio 24 dieną 
eidamas devyniasdešimt trečiuosius metus. Palaidotas 
Lenkijoje, kalnų mieste Karpače. 


POST SCRIPTUM 


Tadeuszo Rėžewicziaus vardas atidesniems poezijos 
gerbėjams yra žinomas, pirmieji jo poezijos vertimai 

buvo išspausdinti dar 1966 metais, vėliau jo eilėraščių vis 
pasirodydavo kultūrinėje spaudoje. 2004 metais nedideliu 
tiražu išleista knyga „4 poemos [Regio, Et in Arcadia ego, 
non-stop-show ir Kritimas]“, ją vertė Vytas Dekšnys. Dabar 
skaitytojai gali išsamiau susipažinti su iškilaus lenkų poeto 
kūryba. Sunkiausia buvo iš gausybės eilėraščių atrinkti tuos, 
kurie geriausiai atskleidžia autoriaus kūrybinius ieškojimus, 
pagrindinius jo poezijos sandus. Stengiausi punktyriškai 
aprėpti visą kūrybos laiką, tačiau daugiau dėmesio skyriau 
brandžiajam poeto kūrybos tarpsniui. Rėmiausi paties 
poeto sudarytų rinkinių ir autorizuotų knygų chronologija 
atsižvelgdamas į leidinių pasirodymo metus. Be abejo, daug 
svarbių eilėraščių į šią knygą nepateko. Vis dėlto norisi tikė- 
tis, kad čia Rozewiczius atskleidžia savo tikrąjį poetinį veidą, 
kad ši jo nuotrauka tinka ne tik pasui. 


Veidą kurį matau dabar 
mačiau ir pradžioj 
tik tada to neįtariau 


Eugenijus Ališanka 

Susitikimai su Poetu 


1999-aisiais „Ars Polona“ kreipėsi į mane prašydama sukurti 
tarptautinės Varšuvos knygų mugės plakatą. Vietoj honoraro 
pasiūlė kelionę į Izraelį. Jeruzalę. Koks malonus netikėtu- 
mas, juolab kad ten dar nebuvau lankęsis! Žinoma, sutikau. 
Su manimi tada skrido didelė grupė žurnalistų, rašytojų ir 
leidėjų — visi į tarptautinę Jeruzalės knygų mugę. Tarp jų 
buvo ir žymusis Tadeuszas Rožewiczius, jam mugėje buvo 
numatyti susitikimai su skaitytojais. Poetas skaitė eiles, taip 
pat ir apie apspjautą poetą. Aš, užuot kaip paprastai ką nors 
piešęs, tada jo klausydamasis sukūriau eilėraštį — „Apspjau- 
tas tapytojas“, jame rašiau, kad tapytojas tomis seilėmis 
galėtų praskiesti dažus... Tai išgirdęs Tadeuszas Rožewiczius 
nusišypsojo, taip ir susidraugavome. 

Po kurio laiko pradėjau vis gauti atvirukų iš Vroclavo, pasi- 
rašytų „Tadeusz R.“. Jis kasmet ilsėdavosi kūrybos namuose 
Konstancino miestelyje netoli Varšuvos. Kartą nutariau 
poetą ten aplankyti. Mane lydėjo sūnus Ignacy su savo drau- 
gu Norbertu — abu su fotoaparatais. Poetas mane pakvietė 
į kambarį pasišnekučiuoti ir pasivaišinti, o jaunuoliams davė 
leidimą surengti trumpą, 5 minučių, fotosesiją. 

Kartą Tadeuszas paprašė manęs nupiešti tokį piešinį: 
parko taku moteris stumia vežimėlį su vaiku, o priešpriešiais 
kitas siluetas stumia vežimėlį su senu žmogumi. Prašymas 
buvo taip aiškiai suformuluotas ir toks konkretus, kad 
pažadėjau, nors jokio entuziazmo nejaučiau. Po kurio laiko 
poetas pasiteiravo, ar aš tą sceną nupiešęs. Tada paragintas 
pagaliau nupiešiau ir išsiunčiau. Rožewiczius tą piešinį įdėjo 
į savo eilėraščių rinkinį Szara strefa (2002, p. 91). 

O kartą, jau įpusėjęs devintą dešimtį, Tadeuszas pagaliau 
apsilankė mano dirbtuvėje. Tai buvo jo svajonė. Jį atvežęs 
poetas Januszas Drzewuckis padarė daug nuotraukų. Įdė- 
miai, pamažu poetas apžiūrėjo visus mano darbus, noriai 

Tadeuszas Rožewiczius Stasio dirbtuvėje. Januszo Drzewuckio nuotr. 


fotografavosi, pasakojo apie savo jaunystę. Tai buvo jo 
monologas. Svečių knygoje paliko įrašą: Stasysowi — 
Stasiowi, Malarzowi na wieczną rzeczy pamigtkę, wpisat 

się dolno-šląski lirnik Tadeusz, Warszawa, 20.08.2006 [Stasiui, 
Tapytojui, amžinam prisiminimui. Pasirašė Žemutinės 
Silezijos lyrininkas Tadeuszas, Varšuva, 2006.08.20]. 

Vėliau vis paklausdavo: „Stasy, kada pasirodys mūsų 
bendra knyga?“ 

Tada dar nežinojau apie „Apostrofos“ leidyklą, jai buvo 
vos treji. Bet šiemet leidėja Giedrė — ją pažinojau seniai, 
o metų pradžioje kartu išleidom mano knygą „Giedanti 
gaidžio galva“ — pasiūlė iliustruoti Tadeuszo Rožewicziaus 
eilėraščių rinktinę. Vėl malonus, netikėtas sutapimas... 

Ir mūsų su Tadeuszu R. svajonė virto tikrove. 

